
Aruba ta bay ricibi su prome 
barco di 339 meter Largo 

TA CUMINSA CU 
TRABOUNAN DEN 
WAF PA YEGA NA 
PROFUNDIDAD Dl 12 
METER TUR CAMINDA 




Experience the difference 

Alarm Installation 
Camera Installation 
Online viewing 
Monitoring Service 
Guard Service 
Patrol Service 


yourjjrotectwn ;fA^£v. INVESl 
jyartner since 1996 /SECURE N.V. 


We don’t just say it... Phone: (297) 582-7252 

We Guarantee it! E-mail: insec@setarnet.aw 



Construccion a cuminsa un aña y 3 luna pasa 

BRANDWEER A HAYA UN 
TRUCK ULTRAMODERNO 



DIABIERNA ultimo na Kazerne di Brandweer na Sabana 
Berde tambe yama post Oscar, a bautisa nan truck nobo ultra 
moderno. 

E truck aki manera nos a compronde ta unico den nos región. 
Presente na bautismo di e truck tawata Minister Andin Bildcer 
y representantenan di Triple A y tambe Directie Luchtvaart. 
Un representante di e compania Rosenbauer cu a diseña e 
truclc tambe a bin Aruba pa e bautismo. 

E truclc aki yama Crashtender ( CT-13) a wordo diseña spe- 
cialmente pa Aruba y a dura 1 aña y 3 luna pa a trahe. Un 
costo total di 2.4 miyon dollar. 

Lolce ta haci e truclc aki special ta e sistema cu e tin pa Pierce 
(bora) e avion, pa por aplica awa direct den cabine si tin can- 
dela prome cu habri cualkier porta y di e manera ey injecta 
awa estilo sproei (sprinlders). 

Tambe e tin un heat sensor camera. Esey ta si bo core anochi 
e ta detecta curpa of obhetonan cayente cual cu wowo bo lo 
no por mira. Asina aki Aruba ta bon prepara pa cualkier even- 
tualidad ariba pista, cu un truck ultra moderno. Pabien na 
Cuerpo di Bombero di Aruba. 



Prijsnan LQCO riba LTE Smartphones 

Diablerna 23 di maart: 7:45 am - 6:00 pm 
Diasabra 24 di maart: 10:00 am - 6:00 pm 
SETAR Seroe Blanco 



SETAR 

Creando Conexion 

MEP su top cu reunion urgente pa votadonan 


ESAKI ta lolce analistanan a saca afo di un post cu 
e lider di MEP y Prome Minister di Aruba mr. Evelyn 
Wever Croes a pone riba su cuenta di Facebook. 

Ta trata di un reunion cu a wordo yama pa dia 26 di 
maart awor pa 7.30 di anochi na Centro di Bario Sava- 
neta. Ta papia aki cu ta trata di un reunion cu e bario di 
Savaneta. Esalci pa hopi ta zona straño ya cu e ta algo cu 
a bini di repente, sin anuncio. E ta algo cu normalmente 
MEP ta organisa durante campaña so. 

Na e reunion di MEP aki lo bay ta presente Prome Min- 
ister di Aruba (lider di Partido), Presidente di Parlamen- 
to y lider di fraccion di geel den Parlamento. Tema di e 
reunion no a wordo duna. Analistanan politico ta bisa cu 
esaki tin solamente un motibo. Manera ta conoci, despu- 
es di Santa Cruz, e bario di Savaneta ta un di e fuertenan 
di MEP. Mirando e situacion den e prome 5 lunanan di 
Gobernacion, unda cu te ainda nada no a wordo haci, 
y cu no a logra bini cu algo concreto mira y e hecho cu 
tin un “aanwijzing” na caminda, probablemente e ta un 
forma pa sondea e pueblo. 

Lider di Partido MEP cu su expresionnan haci ya caba a 


manera acepta e KB. “Si un KB mester bin, e mester bin, 
kico mi por haci”, ta loke el a bisa den declaracion na ra- 
dio. Y esaki parce lo a causa cierto tension den e partido 
pero tambe cu su principal partner di coalicion. Pa e lider 
di POR esaki ta algo cu e no a acepta den pasado y lo no 
bay acepta aworaki tampoco, mientras cu Wever Croes 
practicamente a acepta esaki caba. 

Probablemente ta bay sondea cu e MEP-nan raja di Sa- 
vaneta kico nan ta pensa cu si bini un “aanwijzing” pero 
tambe kico ta pensa di e trahamento cu e dos partidonan 
POR y RED. Manera ta conoci, tin hopi hende di MEP 
malcontento pa motibo cu nan a wordo poni un banda of 
afecta pa decisionnan tuma door di e lider di POR den su 
calidad di Minister. Cosnan ta sosode cu e hendenan di 
MEP y e Ministernan di e partido geel no ta reacciona. 
Tin metemento den cartera di tur e Ministernan, y tur ta 
keda keto. Esaki ta causa di un disgusto grandi. 

Den e reunion aki, ademas di sondea e pensamento di e 
votadornan aki, tambe lo bay trata di bende nan e for- 
mula pakico mester sigui cu e relacion cu POR y RED. 
Un formula cu ta causando MEP problema so. 



Situacion tenso entre trahadonan di ASTEC y doño di trabou 


E malcontento y tension cu ta existi cerca trahadonan 
di ASTEC parce ta escalando pa motibo cu no ta mira 
un solucion pa logra yega na un areglo definitivo pa un 
CAO nobo., 

E situacion ta asina serio cu e sindicato a reuni cu Minis- 
ter di Labor Glenbert Croes den fin di siman, pero mien- 
trastanto e mandatario a biaha pa Hulanda. 

STA pa basta luna caba a bin ta tratando pa yega na un 
acuerdo cu e doño di trabou di su miembronan. A yega 
basta leu pero riba loke nan ta sinti ta puntonan cardi- 


nal, no ta yega na un acuerdo y nan no ta mira pakico 
el a bira un problema pa ASTEC. Lolce cu tin aworaki 
STA no por acept’e, pasobra nan ta sinti cu ASTEC no ta 
duna nan tur informacion corecto riba asunto di finanza. 
Pero esey no ta nan unico problema. Tin algun regla of leynan 
laboral cu nan ta insisti cu mester wordo hinca den e buki di 
acuerdo pasobra nan ta mira cu tin violacionnan tumando 
luga. Pero riba esalci tampoco no por yega na un acuerdo. “ 
Awor ta spera e regreso di e mandatario for di Hulanda 
pa tur partido sinta hunto na mesa. 

Aruba ta bay ricibi su prome barco di 339 meter Largo 

Ta cuminsa cu trabounan den waf pa yega 
na profundidad di 12 meter tur caminda 



DURANTE un conferencia di prensa 
dialuna mainta, director di Aruba Port 
Authority Jossy Figaroa a anuncia y 
amplia riba trabounan cu ta bay wordo 
haci den haf di Oranjestad. Trabounan 
cu ta necesario pa por ricibi barconan 
crucero cu tamañonan hopi mas largo 
di esnan cu Aruba a bin ta ricibiendo 
ultimo añanan. 

Figaroa a bisa cu den luna di mei awor 
Aruba ta bay ricibi un barco crucero di 
e Royal Caribbean International, di e 
diseño “Freedom”. Royal Caribbean di 
e clase aki di crucero na 2006 a bini cu 
Freedom of the Seas cu tabata esun di 
mas grandi entre e barconan crucero e 


tempo ey. Awor nan a sigui amplia y nan 
ultimo cruceronan tin tamaño di 339 
meter. Apesar cu tecniconan experto di 
haf ta bisa cu nan por mara den haf di 
Aruba, e compania doño a haci algo exi- 
gencia pa por ricibi e barco grandi aki cu 
nunca a yega di bini Aruba. 

E canal den Haf di Aruba ta construi 
for di mas o menos 60 aña pasa y algun 
modificacion a wordo haci 40 aña pasa. 
Despues di e temporada ey mucho man- 
tencion no a wordo haci den e haf. Awor 
pa ricibi e barco aki Royal ta exigi pa 
den tur area di haf tin un profundidad 
minimo di 12 meter y pa e motibo aki 
ta bay coba den algun parti unda ainda 
no ta 12 meter. 

Sinembargo esald ta algo temporal, ya 
cu aki mas o menos 3 aña ta cuminsa 
cu trabou mas grandi pa por ricibi bar- 
conan di e linea Oasis cu tin un largura 
di 360 meter. E compania a expresa e 
deseo pa por bini Aruba na aña cu e tipo 
di barconan aki, cu ta esnan mas nobo 
riba mercado. Pero cu lo mester tin mas 


trabou cu mester wordo haci. Esaki ta 
encera e ruta cu e barco ta tuma pa 
drenta y sali, tin miedo cu por tin arean- 
an unda cu e barco por dal den algo na 
banda. Pesey na 2020 / 2021 lo cuminsa 
haci e adaptacionnan necesario pa ricibi 
e barconan di 360 meter of mas grandi. 
Pa loke ta e trabounan cu ta bay wordo 
haci awo, e ekipo necesario ta na caminda 
pa Aruba caba. E compania Braggerbed- 
rijf de Boer, un dredging company Hu- 
landes, ta esun cu tabatin e miho oferta 
den e destaho publico teni, cu a conta 
cu participacion di companianan local y 
internacional. E barco di e compania ta 
yega Aruba diasabra awor mientras cu e 
trabounan ta cuminsa otro siman. 

Tur trabou ta wordo haci den consulta 
cu e departamento- y expertonan con- 
cerni di Aruba pa protege e medio am- 
biente. “E proyecto aki no ta solamente 
importante pa Aruba pero tambe pa haf 
pasobra ta haci e preparacionnan pa 
sigui ricibi barconan mas grandi cu kier 
bishita Aruba,” Figaroa a bisa. 


Babaloe a spanta hopi hende drumi mey-mey di caminda 



DIASABRA den oranan di marduga, polis a bay 
na altura di Budweiser Bar, pa un persona drumi 
meymey caminda. 

Na yegada e polisnan enberdad ta topa cu un 
homber drumi memey di caminda. 

E polisnan a reconoce e homber aki, kende ta un 
conoci di polis cu ta wordo yama Babaloe. Babaloe 
a bisa polis cu e ta sinti malo y tin hopi dolor. 

Pa evita lo pio, e polisnan a hal’e pone riba trottoir, 
mientras a pidi pa un Ambulance, na yegada e per- 
sonal di ambulance a hibe hospital pa un check up. 

KVK a reuni cu Minister di Husticia 

A pidi hopi atencion pa siguridad den Caya Grandi 



DIARANSON 14 di 

maart ultimo, Comision 
di Caya Grandi di Camara 
di Comercio y Industria di 
Aruba (KvK) a tene e prome 
reunion cu Minister di Hus- 
ticia, sr. Andin C.G. Bikker, 
pa por intercambia ideanan 
y trece solucion pa mehora 
e siguridad y di e forma aki 
contribui na trece bida y sigui 
desaroya Caya G. F. (Betico) 
Croes, nos Caya Grandi. 

Siguridad 

E punto mas importante pa 
Caya Grandi cu ta rekeri e at- 
encion di e Minister di Hus- 
ticia ta e parti di siguridad di 
e comerciante, su negoshi y e 
bishitante di Caya Grandi. Di 
un encuesta haci over Caya 
Grandi a sali cu e siguridad 
mester su debido atencion. 
Minister a informa cu des- 
de 9 di maart caba a cum- 
insa monitor Caya Grandi y 
vecindario. A uza agentenan 
uniforma y no-uniforma na 
pia, riba bicicleta y tambe cu 
vehiculonan di motor tanto 
den dia como anochi pa por 
colecta informacion riba e 
situacion actual. 


A indica tambe cu e dia 
despues di e reunion cu KvK 
caba a cuminsa patruya mas 
frecuentemente den Caya 
Grandi y vecindario. Cuer- 
po Policial lo bay tin mester 
di crea cupo di trabou y lo 
mester mas forsa laboral pa 
mantene esaki. E proyecto di 
camara di siguridad den dife- 
rente area di Caya Grandi lo 
ser reanuda pa wordo poni 
den ehecucion. KvK a trece 
algun sugerencia caminda 
comercio ta complementa e 
camaranan di siguridad den 
areanan publico. Minister a 
indica cu lo traha pa forma 
un Plataforma Nacional pa 
Control di Criminalidad. Lo 
implementa un taslc force cu 
ta consisti di miembronan 
representando sector publico 
y priva. 

E situacion problematico cu 
adictonan ambulante den 
vecindario di Caya Grandi 
lo haya atencion pero esaki 
ta responsabilidad di Min- 
ister di Salubridad Publico. 
Intencion ta pa nan haya 
ayudo pero wordo aloca pafo 
di vecindario directo di Caya 
Grandi. 


Iluminacion di Caya Grandi 
tambe lo haya atencion. Un 
evaluacion lo wordo haci pa 
por haya un indicacion di e 
uzo di coriente y tambe ta 
considerando e opcion pa co- 
necta iluminacion moderno 
riba un grid di panelnan solar. 

Datos lo wordo colecta di e 
caminda cu ldinkers pa di 
e forma aki mira e opcion 
pa laga Caya Grandi habri 
pa trafico drenta despues di 
4:30. KvK a trece dilanti cu 
ta importante pa mantene 
trafico di auto pa control so- 
cial. Otro puntonan cu a re- 
salta ta pa facilita y brinda 
oportunidad pa ofrece mas 
negoshinan manera café’s, 
restaurant cu terras den Caya 
Grandi. 

Pa cu sostenibilidad y crea un 
ambiente agradabel den Caya 
Grandi lo formalisa proyecto 
di cubri areanan cu tin hopi 
solo cu panelnan solar riba 
structura di pilar halto cu ta 
permiti e fluho di aire y no 
crea molester di por ehem- 
pel huma di muffler di auto. 
E instalacion y mantencion 
lo mester ta den man di un 
compania priva via un con- 
tract cu Gobierno. 

e-Commerce 

KvK a presenta e preocupa- 
cion di elabora e-Commerce 
pa asina modernisa y diversi- 
fica nos economia. A informa 


e Minister riba otro aspec- 
tonan pa yuda mehora com- 
ercio na Aruba. E puntonan 
ald ta importante pa forma 
parti di e recuperacion eco- 
nomico. Un idea ta cu por 
crea espacio pa haci cu “data 
storage” na Aruba lo bira un 
pilar economico. 

A elabora cu leynan na Aruba 
ta anticua y lo tin cu duna 
nan e debido atencion y haci 
nan up to date lo mas pronto 
cu ta posibel. E intencion ta 
pa crea e facilidad manera un 
firma digital cu lo yuda na 
formalisa y facilita e-Com- 
merce na Aruba. E monopo- 
lio tecnologico tambe mester 
haya su debido atencion. E 
exigencia ta pone cu com- 
panianan di internet no por 
sobrevivi y esaki ta stroba e 
diversificacion economico y 
ta haci cu e prijsnan ta subi 
considerablemente pa e con- 
sumidor. Ademas e ta kita 
oportunidadnan di e empre- 
sario hoben pa por cuminsa y 
mantene un negoshi. 

KvIC ta contento con e re- 
union cu Minister Bikker a 
bay y manera a wordo pa- 
labra lo reuni un biaha mas 
y pa sigui traha pa mehora e 
situacion di Caya Grandi. Di 
e forma aki comision di KvK 
conhuntamente cu Gobierno 
lo sigui haci su esfuerso pa 
rebiba comercio den area di 
Caya Grandi. 

Parlamentario Richard Arends 


Finanzas publico tabata e area di maneho 
mas transparente den e ultimo añanan 


FOR di aña 2014, Gobierno bou sig- 
natura di AVP a entrega na Parlamento 
3 presupuesto, 3 presupuesto supleto- 
rio, 3 cuenta anual y reportenan di en- 
tradanan y gastonan di Pais Aruba pa 10 
cuartal consecutivo. Tur e documenton- 
an aki ta den dominio publico y tur cifra 
den a wordo suministra door di Depar- 
tamento di Finansa, Departamento di 
Impuesto, di Aduana y a wordo controla 
y revisa pa Rekenkamer y Colegio di Su- 
pervision Financiero temporario di Aru- 
ba, CAFT. “E declaracionan reciente di 
minister encarga cu finansa publico ta 
mustra su falta di conocemento of cu e 
no por,” Sr. Richard Arends, miembro di 
fraccion di AVP den Parlamento, a de- 


clara. 

“Ponencianan recien di minister encar- 
ga cu finansa publico, esta cu e cifran- 
an no ta cuadra cu realidad, ta mustra 
mas bien cu e no a hasi su trabow ora 
e tabata parlamentario. Esaki ta conta 
tambe pa e gastonan riba termino largo, 
manera e proyectonan di PPP,” e parla- 
mentario a sigui bisa. 

Nan tur wordo aproba como ley door di 
Parlamento di Aruba. “Podise e no taba- 
ta di acuerdo cu nan, pero e no por bisa 
cu loke e ta encontra awor e no tabata 
sa di nan y cu no tabata tin un cuadro 
financiero pa cumpli cun’e.” 

“E dificit cu nos a laga atras ni mas ni 
menos cu loke ley di supervision finan- 
ciero ta prescribi,” Sr. Arends a sigui 
bisa. Den e periodo prome cu e eleccion 
e partido mas grandi den coalicion a 
hiba un campaña bisando e lo tin e so- 
lucion pa e retonan financiero e añanan 
nos dilanti. “Ta straño cu awe minister 
encarga cu finansa publico ta declara cu 
cu e la encontra su mes cu sorpresanan 


pa motibo cu e cifranan lo no ta realisti- 
co. Finansa publico ta un di e areanan di 
maneho cu a wordo scrutina mas cu tur 
otro. Ademas un ponencia asina ta un 
falta di respet pa e departamentonan, 
instancianan y organonan como tambe 
e profesionalnan cu ta eherce na trabow 
debidamente” 

“Nos ta 6 luna caba despues di ele- 
cion y ainda Gobierno no a presenta 
un plan financiero, ni tampoco un plan 
economico. Den un carta mi a hasi un 
peticion na Presidente di Parlamento pa 
minister encarga cu finansa publico bin 
parlamento y duna splicacion di ldco 
su plannan ta, en especial kico su plan 
financiero lo pa logra e norma presupu- 
estario di e aña aki, como tambe pa e e 
proximo aña” 

E spirito di ‘lora manga y traha’ ta 
completamente ausente den e coalicion 
actual. Loke nos por a wak te awor ta 
decisionnan ad hoc cu ta hiba te hasta 
retractacionan di decision cu den de- 
mocracianan normal lo a condicui na 
renuncia di mandatarionan. 



Thomas ta gana su di dos Jackpot di Lotto 5 



LOTTO 5 a ser gana, y e biaha aki e suma ta di 230.000. 
Thomas tin hopi suerte cu Lotto 5. Den 5 aña tempo a la 
gana 2 jackpot. E prome tawata suma di 260 mil florin y 
diasabra ultimo 230 mil florin! E la cumpra su number- 
nan vast na Martha’s Lottery, na Noord. 

Thomas tin deseo di bai keiro poco y tambe finalisa un 
cas cu e ta trahando, cu e tremendo premio aki. Lotto ta 
felicita Thomas cu su premio y ta desea pa e y su famia 
disfruta hopi di dje. Ta bon pa menciona cu tur diaran- 
son y tur diasabra bo tin chens pa hunga y gana Lotto 5. 
Diaranson awe bo tin chens pa gana 100.000 florin cu 
Lotto 5. Cada ticket ta costa solamente 4 florin. Tira bo 
liña na awa cu Lotto 5. 

Mestersigui cu e programa "Mi Amigo Didi" 

Hopi chauffeur no ta consciente y ta sinta 
tras di stuur burachi causando accidente 






BO MBSTBR Df WA5TE BUCKBT RBSIDBNCIAL 
OF COMERCIAL? 


20 yrd 
Big Bucket 


J5yrd 

Junior Bucket 


lOvrd 


Wcket 


SlTTOf’ 


E celebracion di Dia di Himno y Bandera pa hopi a sigui te den or- 
anan laat di anochi y hasta te den oranan di madruga di e siguiente 
dia. Hopi di esaki tabata cu consumo di alcohol y cu ta haci cu en re- 
alidad e hendenan aki no tabata apto pa sinta tras di stuur. Pero toch 
a haci’e. E consecuencia pa algun tabata auto cu a wordo destrui y 
Dios gracias el a keda practicamente na daño material so. 

Dialuna den oranan di marduga, polis ta bay na e rotonde di Tanki 
Leendert pa un accidente cu herido. Na yegada nan ta topa cu e 
auto, un Toyota Yaris shinishi para cara pazuid. Na e sitio nan ta bin 
compronde cu e chauffeur tabata biniendo di pabou, no a ripara cu 
el a yega e rotonde y a dal contra e rotonde, subi esaki pasa over di 
dje y a bay para cara pazuid. 

E agentenan na e sitio a nota cu e chauffeur probablemente ta bou 
influencia, mesora nan a pidi aparato pa supla y asina test e chauf- 
feur, y a bin resulta cu el a bebe mas di loke ta permiti y a lceda de- 
teni, y transporta pa warda di polis, unda e ta wordo wanta te ora cu 
su buracheria pasa. 

Pero esey no tabata e unico chauffeur cu e problema ey. Tambe di- 
aluna den oranan di marduga, polis a haya informacion cu un auto a 
bolter den bisindario di Yanana y lo tin persona den e auto, mesora 
patruyanan a cuminsa bay e sitio. 

Na yegada e agentenan no ta topa cu ningun hende, pero un rato 
despues pe chauffeur ta aparece dilanti e Polisnan. E1 a bisa nan cu el 
a dal contra un mata, a perde control y a bolter cu su Nissan Tiida. 
E homber tabata bou influencia y a wordo deteni. Takelwagen a wor- 
do pidi pa bolter e auto y pone un banda pa no stroba trafico. 

E casonan y otronan cu ta sosode casi diariamente ta demostra cu 
e programa di “Mi Amigo Didi” di ex Minister Paul Croes ta hopi 
necesario pa sigui cu esaki. E ta un forma pa conscientisa chauffeur- 
nan, principalmente pa esaki ta un ehempel pa e jongnan, cu si ta 
bebe no por stuur auto. Awe e ta daño material, pero mañan e por 
costa bida di un hende y pa e chauffeur responsabel ta perde hopi 
aña di su bida cera den KIA. 

Pesey sea consciente no stuur ora cu ta bebe of busca un ‘Amigo 
Didi”. 

Chauffeurnan no ta paga tino riba Sasaki y ta accidenta 



DIASABRA den oranan di madru- 
ga polis ta haya un informe cu na 
altura di rotonde Sasaki tin un acci- 
dente, mesora ta manda polis y am- 
bulance na e sitio. 

Na yegada polis ta bin compronde cu 
ta trata di un accidente caminda cu e 
chauffeur di un Van a subi e rotonde 
y a bay pega den un sero di santo. 

E chauffeur aparentemente pa falta 
di iluminacion y indicacionnan, no 
a ripara cu e tabata acercando e ro- 
tonde y a subi esaki. 

E impacto fuerte a laga un ocupante 
herida, ambulance a presenta na e si- 
tio y a atende e victima na e sitio mes, 
mientras a pidi pa un takelwagen pa 
saca e Van for di e sero di santo cu e 
tabata pega aden. 


Esaki no ta e unico auto cu a acciden- 
ta e siman alci na e rotonde Sasaki, 
tin varios auto cu a subi e rotonde 
caba, aparentemente ta pa falta di 
miho iluminacion y borchinan indi- 
cando cu nan ta acercando e rotonde 
y cu nan mester baha velocidad. 
Chauffeurnan mester pone bon at- 
encion ora cu tin camibio di ruta, 
specialmente riba Sasaki, unda cu 
actualmente nan ta bay construi 
un rotonde na altura di Superfood, 
mientras e construccion ta andando 
lo ta bay tin diferente cambio di ruta 
y asina evita lo pio. Normalmente 
DOW ta manda publica cambionan 
di ruta, pa asina chauffeurnan pone 
bon tino riba caminda unda tin cam- 
bionan. 


Chauffeur di accidente hiba warda 

DIALUNA den oranan di marduga, 
un patruya di polis ta wordo manda 
na altura di e rotonde Hato pa un 
auto cu lo a dal contra e rotonde. 

Na yegada e polisnant ta bin topa cu 
un auto para un poco mas pariba di e 
rotonde y ta bin compronde cu e auto 
Hyundai, tabata biniendo cu veloci- 
dad halto, no a brake na tempo y a 
bay dal contra e muraya di e rotonde, 
despues e chauffeur a purba sigui core 
pero a bay para un poco mas pariba 
di e rotonde. 

E polisnan a nota cu e dama chauffeur 
tabata mustra basta bou influencia, 
mesora ela wordo deteni y transporta 
cu transportwagen di polis pa Warda 
di Polis, pa haci test di alcohol. 

Cu KB na caminda pa incapacidad 

Gobierno ta gastando placa na Hulanda pa fiesta y nombramento 



E prome medida contra pueblo ta pasa sin aviso of spli- 
cacion preliminar ya cu e anuncio di e bon noticia cu 
prijs di gasolin lo a baha cu 3 cen, realmente a bin nifica 
un reduccion di solamente 1 cen, ya cu gobierno Oduber- 
Wever-Croes, a dicidi di pasa bay cu 2 cen riba cada liter 
reduci. 

E reduccion aki a tuma luga a base di un medida cu go- 
bierno di MEP a introduci na 2007 pero cu no a wordo 
implementa pero awor cu MEP den gobierno, ata e rega- 
lo cu semper e partido aki tabatin pa pueblo, esta pakete 
di medida, Melvin Tromp di AVP ta mustra. 

“Mientras cu gabinete Oduber-Wever-Croes ainda no a 
presenta un programa pa su maneho financiero y eco- 

nomico y mucho menos un programa di gobernacion na 
Parlamento, ya caba por mira un serie di desaroyonan 
tumando luga, caminda practicamente ta beneficiando 
tur hende yega na e partidonan den gobierno, na amigo 
y famianan y tambe na sponsornan cu a hinca placa den 
campaña electoral. 

Mientras cu Prome Minister y Minister di Finansa ta pa- 
piando di un KB cu ta na caminda, nos por a tuma nota 
di un delegacion grandi cu a bay Hulanda pa celebra 
Arubadag, entre cual un grupo musical cu a bay cu gasta 
paga, hasta pa nan casa. 

Otro representantenan di gobierno cu tambe a bay cel- 
ebra riba costo di gobierno lolce ta lanta duda riba serie- 
dad di e gobierno aki pa loke ta gastonan cu tur dia e ta 
keha di nan. 

Esalci ta pone nos pensa riba un rapport cu e actual 
Prome Minister y lider di MEP a yega di traha hunto 
cu e actual Minister di Finansa, cual rapport nan a bay 
trata di parti Hulanda, cu e titulo di: ‘Feestvierend ten 
ondergaan.” 

No solamente celebracion grandi di Arubadag ta lanta 
pregunta y duda pero tambe e hecho cu desaroyonan cu 
ta tumando luga na Arubahuis caminda placa lo no ta un 
problema. 

Entre otro Minister Plenipotenciario tin un secretaria di- 
recto den servicio, Director lo tin su propio secretaria 
tambe den servicio y ta bin acerca cu e representante di 
Aruba na Brussel, tambe tin un secretaria personal awo 
den servicio. 

Tur esaki ta pone cu gobierno di coalicion ta gastando 
tres biaha mas cu loke gobierno di AVP a gasta cu mane- 
ho di Arubahuis y otro asuntonan na Hulanda y den e 
proceso aki no ta scucha ningun hende papia di mega 
debe. 

Awor cu celebracion a caba, gobierno lo bin trece cuen- 
ta pa pueblo paga ya cu esey ta un tradicion di partido 
MEP caminda no tin mucho pa pueblo, pero pa amigo 
y famianan tin gran cantidad di beneficio y tur cos ta 
mustra cu e edificio di gobierno cu ta wordo drecha na e 
momentonan aki, lo crea espacio pa emplea mas hende 
den servicio di gobierno,” miembro di partido AVP, sr 
Melvin Tromp ta mustra. 

SERLIMAR tin un suma grandi na 
belasting atrasa y a traha un plan pa 
haya entrada pa cumpli cu obligacionnan 



DEN un declaracion duna reciente- 
mente e Presidente di e Sindicato STA 
a papia di un reunion cu a tuma luga 
recientemente entre nan delegacion y 
e Management Team nobo di SERLI- 
MAR. Den e encuentro aki a elabora 
riba un variedad di tema. 

Diego de Cuba, Presidente di STA, a 
keda hopi satisfecho cu resultado di e 
encuentro aki y a expresa di ta spera un 
cambio den e situacion cu e empresa 
estatal aki a bin ta pasando aden ulti- 
mo añanan pa motibo di metemento di 
politica. 

Pa cuminsa henter Aruba ta consciente 
di e situacion penoso di SERLIMAR a 
causa di e maneho di ultimo pa cual e 
ta lamenta loke cu a sosode aki e ul- 
timo añanan. Ademas di esaki, aworaki 
tin un situacion unda cu ta papia di 
ladronicia y fraude cu a tuma luga pa 
cual e sindicato tabata kier sa exacta- 
mente kico a pasa. 


“Nos a lesa hopi cos den prensa y nos 
tabata kier sa kico di berdad tin den tur 
e publicacionnan aki,” de Cuba a bisa. 

Tambe e sindicalista tabata kier sa di 
e empleadonan cu a wordo kita for di 
trabou pero cu despues a tuma nota cu 
nan wordo tuma bek na trabou. E ta 
haya cu ta na su luga pa sindicato haya 
un splicacion di con ta kita personanan 
for di trabou y kico a haci cu a bolbe 
tuma nan bek den servicio. E splica- 
cion cu STA a haya for di Management 
Team ta cu nan a deduci cu tabatin per- 
secucion politico di parti di e partido 
AVP, Benny Sevinger y Mike de Meza, 
kendenan tabata persigui e personanan 
aki huridicamente. “Ta deduci esaki, 
pasobra nan ta e dos Minister cu tabata 
responsabel.” 

Ademas di e problemanan ya mencio- 
na, STA a wordo informa cu SERLI- 
MAR debe un cantidad di belasting, 
pero pa esaki e Management Team a 
bin ta trahando riba un cual cu lo yuda 
e compania Sali dilanti y recupera. Pero 
a wordo bisa cu esaki ta nifica cu Gobi- 
erno mester bay inverti basta placa den 
e departamento aki si nan lder logra re- 
cupera e placa cu nan mester haya. STA 
ta lamenta cu ex Minister Sevinger di 
un forma rapido a pusha 52 ploeg den 
Serlimar, cual ta nifica 156 persona cu 
a causa un peso enorme riba e presu- 
puesto di SERLIMAR. Esaki, e ta bisa, 
ta un blunder di e ex mandatario sabi- 
endo cu e situacion di SERLIMAR no 
tabata coy canta macamba. STA ta di 
acuerdo cu e “core business” di SER- 


LIMAR no ta pa corta mata banda di 
caminda. Tin comprension pa e hen- 
denan cu ta traha banda di caminda, 
pero lo mester wordo resorta bou di un 
otro departamento, kisas den loke ta- 
bata conoci antes como TAV Si e keda 
manera e ta awor, e lo keda pisa riba 
e presupuesto di SERLIMAR, cual no 
ta saludabel pa e compania. “Situacion 
financiero di SERLIMAR ta penoso y 
a bira mas penoso cu e hecho aki. Go- 
bierno mester tuma decision si ta bay 
pomp cantidad di placa den SERLI- 
MAR. 

Di otro banda mester bay cuminsa co- 
bra pa recoge sushi, niun hende por 
scapa di esaki. Mayoria parti na mundo 
ta paga pa esaki. Si nos ta di acuerdo 
cu mester bini tarifa social pa esnan di 
menos recurso y pensionado. Cu mes- 
ter paga pa recoge sushi, ta un hecho. 
E ley tin hopi tempo para eynan. Si bo 
kier pa SERLIMAR sobrevivi mester 
bay e direccion ey.” 

STA ta spera cu e biaha aki e Minister 
concerni traha prudente pa cu SERLI- 
MAR. Nos a ripara cu el a pasa basora, 
pero di otro banda a mira cu tin cara 
nobo a drenta. Nos ta contento cu si 
tin cupo di trabou, pa laga yiunan di 
tera haya trabou eyden. Pero mester 
ta hopi cauteloso pa no yega e luga cu 
demasiado hende pa haci e situacion 
financiero pio. Pesey esnan cu ta tin 
bari di sushi cu ta wordo recoge door di 
SERLIMAR, mester bay paga pa esald. 
No por duna servicio sin cu ta genera 
placa y e situacion financiero di e em- 
presa lo no drecha di e forma aki. 

Casnan cu simbolonan no ta data di tempo 
di indjannan pero si inspira pa creencianan 



TA claba un investigacion cu Oficina di Monumento a 
pone den man di un stagiaire di Hulanda pa haci riba 
e casnan tipo di Aruba cu tin dibuho di flor. E ta trata 
di diseño cu por a wordo mira na casnan construi den e 
prome mita di siglo pasa. 

E estudio aki a lceda cla na final di aña pasa, den luna di 
december a wordo entrega na Oficina di Monumento. 

E studiante a compila e datonan den un relato cu e 
mester a entrega na su scol y di cual Oficina di Monu- 
mento a haya un copia di esalci. Oficina di Monumento 
a keda hopi contento con e investigacion aki a wordo 
haci, Yvonne Webb, directora di Oficina di Monumento 
a duna di conoce. 

Den e investigacion di Casnan floria, a bay prome na 
mira kico caba a wordo compila di informacion riba e 
tereno aki y e hoben a papia cu Ito Tromp, sra. Olin- 
da Rasmijn, BNA, Departamento Arkeologico, Archivo 
Historico, Luc Alofs y diferente otro persona mas cu tin 
conocemento grandi di historia di Aruba etc. Pues a coy 
e investigacion for di diferente angulo pa haya mas tan- 
to informacion posibel. Ora a cuminsa tabatin diferente 
manera di pensa di e estilo di diseño riba e edificionan. 
Tabata yama nan Hex Signs, cu ta un forma di diseño 
riba edificio na Merca. Pero ora cu a haci un estudio mas 
profundo riba e simbolonan no por a conclui cu e diseño 
ta bini di Merca. Tambe ta papia cu tabata trata di inspi- 
racionnan di Hulanda, Colombia y Venezuela. 



Por a saca afo arkitectura di diferente pais. Hasta tabatin 
e creencia cu pa cada yiu di e famia cu nace, ta pinta un 
simbolo, pero a conclui finalmente cu esaki no ta berdad. 
A haci investigacion riba e construccion y no tin linea di 
construccion cu ta duna e indicacion di e pensamento ey. 
E simbolonan no a wordo pinta un aña y despues otro 
aña a pone uno nobo. Otronan ta bisa cu e simbolonan a 
bin di Indjannan. Pero investigacion ta mustra cu tempo 
cu e simbolonan a bini, e Indjannan a bay caba for di 
Aruba. 

Pesey e conclusion final a bira cu e simbolonan alci a 
wordo poni como decoracion, pero si el a wordo inspira 
door di creencianan cu Indjannan a pasa pa nos gen- 
eracionnan, y cu ta aparece den e elementonan pinta. 
Tin formanan di strea, di naturalesa, di morocho, etc. E 
rapport final lo wordo entrega na Minister di Cultura y 
despues lo wordo publica riba e Facebook, pa keda pa e 
siguiente generacion. 

Banda di e estudio di slcirbi, a midi tur e elementonan 
riba e edificionan aki. Ta registrando e elementonan aki 
te cu awor ta 63 tipo cu a wordo señala te awor. 

E proyecto aki tabatin un duracion di 3 luna door di e 
stagiaire peor ta algo cu nan tin basta aña trahando riba 
dje. Pa e rapport cu e studiante a traha, el a haya un pun- 
tuacion di 9. 

Ta importante, sra. Webb a bisa, cu tin tur e informacion 
alci documento. Asina por ehempel a saca cu e prome 
metslanan, di decora casnan, tabata di faam Rasmijn. 

Iglesianan Cristian di Aruba 

Gobierno y Pueblo di Aruba Dilanti di Varios Reto 



Cristian di Aruba 


ARUBA a habri aña cu varios reto pa enfrenta, tanto riba 
tereno financiero como tereno social. Un di e criterionan cu 
instancianan internacional ta observa pa determina progreso 
di nos pais ta su stabilidad economico. No solamente nos 
debe nacional ta un reto serio, nos situacion social, na unda 
hopi famia ta rekeri atencion, tambe ta un reto serio. Palabra 
di Dios ta spierta nos pa no laga cosnan material preocupa 
nos mente, pero nos mester busca prome e Reino di Dios y Su 
husticia y tur otro cos lo wordo duna di mes (Mateo 6:33). 
Esaki kiermen cu loke nos haci como individuo y como socie- 
dad mester ta husto dilanti di Dios pa Dios yuda nos. 

Finansas Publico y Debe Nacional 

Palabra di Dios ta spierta hopi cla contra debe excesivo pa- 
sobra esaki ta haci e fiado esclavo di esun cu fi’e placa (Pro- 
verbionan 22:7). Nos debe nacional ta asina halto cu refinan- 
ciamento na un interes mas abou ta parce e unico solucion 
pa sali for di dje den un termino rasonabel. Crecemento eco- 
nomico tambe lo yuda pero ta abvio cu esaki lo 
keda limita. Palabra di Dios ta bisa tambe cu nos mester 
cumpli den paga un debe bek. Awor mas cu nunca Aruba 
mester demostra cu nos ta depende riba Dios pa 
yuda nos sali for di e reto dificil aki di debe exce- 
sivo. Den un tempo cu pueblo ta experiencia au- 
mento di prijs di articulonan di prome necesidad 
gobierno mester scoge pa haci loke Dios ta con- 
sidera husto relaciona cu e reto di paga nos debe. 

Matrimonio y Famia 

Na final di aña pasa Aruba a wordo confronta na 
un manera dramatico con fuerte e deterioro so- 
cial a afecta famia. Tur investigacion relevante cu 
a haci rond mundo a conclui cu e ambiente mas 
sano pa lanta un mucha aden ta famia cu un tata 
y un mama. 


Aruba conoce hopi famia kibra caminda den hopi caso e tata 
no ta asumi responsabilidad pa su yiu. Nos tur kier mira nos 
yiunan lanta bira ciudadanonan ehemplar den comunidad 
sin cay den droga, delincuencia of violencia. Si lanta un mu- 
cha den e caminda cu e mester bay, ora e bira grandi e lo 
no aparta for di dje (Proverbionan 22:6). Mayornan mester 
mester reconoce talento y abilidadnan cu Dios a duna cada 
yiu y cu amor nan mester encurasha e mucha pa desaroya 
esakinan. 

Instabilidad den Region 

Pa basta tempo caba mundo por a tuma nota con ideologia 
socialista a contribui na degeneracion di bida social na Ven- 
ezuela y cuanto tragedia esaki a trece cune. Nos no sa cuanto 
tempo mas esaki lo dura pero Aruba ya caba ta wordo con- 
fronta cu retonan relaciona cu e situacion esaki. Como pueblo 
nos mester convivi cu nos pais bisiña y haci oracion pa Dios 
trece solucion pa nan segun nan tambe busca cara di Dios. 
Comision di Pastor den representacion di Iglesianan Cristian 
di Aruba ta spera cu nos mandatarionan y nos pueblo haci 
loke Dios ta considera husto pa soluciona tur e retonan aki. 

Awe prome Prome Minister di Aruba 
Henny Eman ta cumpli 70 aña 

Un poco di e carera politico di Henny Eman 



HENNY Eman a nace den un famia unda politica ta- 
bata pan di cada dia. Su welo na kende el a wordo yama, 
esta Henny bieu, su tata Shon A y prome cu nan su bi- 
sawelo Cornes Eman ta esnan cu a start cu e lucha di 
Aruba su autonomia. Nan a construi e fundeshi fuerte di 
nos Status Aparte. Henny desde chikito tabata prepara 
pa drenta politica un dia. Mescos cu su tata el a studia 
ley na Leiden cu e pensamento cu’n reto grandi tabata 
ward’e asina e caba su estudio. Temponan tabata otro y 
na añanan setenta no tabatin e infrastructura cu nos tin 
awe. Asina mes Henny tabata haya noticia for di Aruba 
cu e partido cu su welo a funda tabata confronta proble- 
manan grandi. Tabatin un kiebro y e grupo cu a distancia 
su mes di partido AVP a funda su propio partido y a laga 
e lucha di Status Aparte cay y boga pa Independencia. 
Ora Henny a tende di e desaroyonan aki el a bin Aruba 
pa pone partido AVP bek riba pia y rescata e lucha, e an- 
helo di ta baas den su mes cas cu tanto e pueblo di Aruba 
a bringa p’e. AVP tabata na suela. 


Un man yen di hende tabata kere ainda den e partido. 
Henny hunto cu Alicio Quandt y Chibi Croes den un 
triumvirato a guia e partido na 1977 logrando 1 asiento. 
Despues di eleccion Henny a bay bek Hulanda, caba su 
estudio cu Status Aparte como tema di su thesis y a re- 
gresa mesora bek Aruba pa sigui den politica y rescata 
partido AVP. Na 1979 partido a haya 1200 voto di cual 
mas di mita tabata riba nomber di Henny so. Esald ta- 
bata muestra cu pueblo a scoge pa e politico hoben cu 
ideanan nobo. Na 1978 Henny e lceda elegi como lider di 
AVP. Henny a organisa e partido den forma structural. A 
lanta comisionnan, a institui un archivo di miembrecia y 
a logra haya esnan cu a bandona partido bek. 

E cantica ‘Ban Cas bek cu AVP’ ta ilustrativo pa e tempo 
ey. Status Aparte a bin bek como tema principal di par- 
tido AVP. 

Historia ta siña nos cu Henny a logra den su intento. 
Hunto cu otro expertonan di partido AVP el a frena e 

Sigui na pagina 13 > 

proceso di independencia di e otro partidonan y a con- 
vence Hulanda y Antiyas cu e derecho di autodetermi- 
nacion di su pueblo no ta algo di haci wega cu ne. E1 a 
logra y na 1983 Aruba cu Hulanda y Antiyas a firma 
cu durante un fase transitorio Aruba lo haya su Status 
Aparte dia 1 di januari 1986. Pero mientras e logro aki 
tabata algo tremendo y Aruba tabata preparando pa su 
futuro nobo, nubianan scur a presenta den e shelonan 
blou di Aruba. Lago a anuncia di lo cera su portanan y 
e fondonan cu Aruba mester a haya di e refineria ya lo 
no tey mas. Aruba tabata na vispera di su Status Aparte 
confrontando un di e peor momentonan di su historia. 
Un exodus pa Hulanda a tuma lugar, mas o menos 10 mil 
hende a bandona e isla cu tabata para enfrente un situa- 
cion social penoso. Hulanda NO a duna Aruba ningun 
cent pa e por ta prepara pa su situacion nobo. Aruba a 
haya placa presta di Hulanda cu el a paga bek cu interes. 
Henny Eman no a defrauda su pueblo. E1 a lora manga di 
caminsa y a traha. Rondona pa hendenan capacita cu tin 
Aruba na pecho a logra pone e isla bek riba pia. 

Pasobra historia semper ta husto y universo no ta defrau- 
da ningun hende, Henny Eman, yiu di Shon A Eman y 
nieto di Henny Eman bieu a bira e prome Prome Minis- 
ter di pais Aruba na 1986. Pueblo a carg’e y a yud’e den 
e trabounan duro cu tabata presenta na horizonte. E re- 
tonan tabata casi insuperabel. Henny a logra transforma 
Aruba den e Aruba nobo cu el a priminti: el a elimina 
desempleo, a redobla e ingreso per capita y a converti e 
isla den un pais cu tabata haya elogio y admiracion di 


tur banda. E1 a inspira confiansa y a logra di convence e 
pueblo pa reluci e miho parti di su caracter den e peor 
crisis cu Aruba a yega di conoce: esta positivismo, union 
y un fe sin igual di superacion. 

Durante Henny su liderazgo Aruba a conoce un di su 
temponan di mas glorioso y asombroso. A institui Banco 
Central, SER, Algemene Rekenkamer, Raad van Advies, 
a introduci e moneda Arubiano y mucho mas. Aruba a 
bira e ehempel den Reino, den region y den mundo. Tan- 
to IMF como Banco Mundial a elogia Aruba su logronan 
cu hasta a wordo describi como un milager. La Reina den 
su troonrede a menciona Aruba como un ehempel, un 
inspiracion. Un admiracion cu a transcende fronteranan 
y Henny a ricibi e condecoracion di mas halto den Reino, 
Venezuela tambe a otorgu’e condecoracion mas halto di 
e pais y President Bush a elogi’e den un carta pa su lu- 
cha contra narcotrafico y di ODCA reconocimento pa e 
milager di Aruba. Na aña 1999 e estadista di gran taya 
Henny Eman a retira di politica y a pasa e liderazgo over 
pa un hoben bon prepara y educa Tico Croes. Cu esaki 
e carera di Henny Eman no a yega su fin. A1 contrario, 
te dia di awe Henny ta masha envolvi den politica y al 
tanto di lolce ta pasa. Awe riba dia di su aña nos kier a 
rindi homenahe na e persona modesto aki cu a haya un 
encargo grandi riba su lomba y a cumpli cabalmente cu e 
retonan cu el a haya su dilanti. Pabien Henny y danki di 
curazon pa lolce bo a haci pa Aruba. 

Partido di Pueblo Aruba 
AVP, 20 di maart 2018 

Hopi control den fin di siman banda di hotel y waf 


DEN fin di siman Polis y Visibility Team a tene control 
pisa band’i hotel, beach y waf den cuadro di entre otro 
cruceronan cu tin aden y denuncia di aumento di robo 
na beachnan. 

Diasabra mainta Polis a tene un control entre 11 ’or y 
mey di mainta y 2’or di merdia na altura di Eagle Beach, 
Bushiri y e zona hotelero. A tene prome control na e 
dos luganan menciona, mirando cu riba e beach hopi la- 
dronicia ta tumando luga riba turista. Na e momento ey 
tabata tin crucero grandi den waf. Ningun persona of 
auto sospechoso a wordo nota. Tampoco no tabata tin 
melding di ladronicia. Mirando e drukte, si esaki tabata 
mas probabel compara cu e otro dianan. Durante e con- 
trol, polis a verbalisa dos chauffeur, di cual for di un di 
nan a confisca su brommer. 


Diasabra, mirando cu tabata tin un barco ancra den waf, 
a tene control den patruya door di Visibility Team Oran- 
jestad den Ruizstraat, Markthalen, LG Smith Boulevard 
for di Renaissance te cu Nikky Beach y for di Nikky 
Beach te na e rotonde di Wendy’s. 

Tambe a tene control den Paardenbaaistraat, Avenida 
Alo Tromp, Weststraat, John G. Emanstraat, Windt- 
straat, Middenweg, Caya Betico Croes “Caya Principal” 
y vecindario. Banda di 3’or y mey di atardi, na altura di 
Pastechi House den caya, polis a topa cu e adicto ambu- 
lante B., kende a wordo cori di e sitio. Banda di 4’or y 20 
di atardi, a bin topa den Weststraat, na altura di Royal 
Plaza, conductor di un Toyota Corolla, kende a ricibi un 
multa door di ta core cu telefon den man. 

A sigui cu patruya de vecindario directo di Plaza Betico 
Croes, den cuadro cu actividadnan cultural. 


Rifa 18 maart di 
Filomena College 
posponi 

PA motibo nan im- 
previsto e rifa di 18 
di maart 2018 a lceda 
posponi. E fecha nobo 
cu e rifa lo hunga ta 28 
di februari. 

E premio nan ta un 
telefon celular y un 
Haier Windows tablet. 
E number nan ganador 
lo ta di e prome y se- 
gundo premio di sorteo 
di Diario di 28 di maart 
2018. Pa ticket por 
tuma contacto cu Filo- 
mena College Mavo na 
5845156. 


Congreso 

Extraordinario 

diFTA 

F.T.A. ta tene su prome Congreso Extra Ordi- 
nario pa loke ta 2018 riba Diaranson cu Dia- 
huebs, dianan 21 y 22 Maart. E Congreso aki 
ta tuma lugar na Sede di F.T.A. cuminsando pa 
8’or mainta te cu 4:30 atardi. 

Tur Shopsteward ta wordo convoca pa atende e 
Congreso Extra Ordinario aki, den cual lo trata 
e situacion general den nos Comunidad y tam- 
be den nos organizacion FTA mes. Aruba tin 
su retonan, y consecuentemente e posicion y 
calidad di bida di nos miembronan y nan famia 
mester keda salvaguardia. 

Directiva di FTA ta haci un fuerte apelacion na 
tur delegado pa “follow up” na pia de trabou 
pa asina garantiza nan presencia den nos Con- 
greso. Directiva di FTA ta conta cu e presencia 
di e delegadonan pa asina nos prome Congreso 
Extra Ordinario pa 2018 por ta un exito. 

Concierto Dominical Donny Laclé 

Diadomingo dia 25 di maart 2018 por 
disfruta di nos talentonan musical 



DIADOMINGO awor, dia 25 di maart 2018, Funda- 
cion pa HobenTalento Musical “Donny Laclé”ta presen- 
ta un biaha mas su Concierto Dominical, su concierto di 
tur fin di luna. E concierto ta tuma luga den “Café Musi- 
cal” den Biblioteca Nacional na Playa for di 11.00 or di 
mainta te 01.00 or di merdia. 

Diadomingo awor e concierto ta habri cu un trio forma 
pa Igmar Maduro, piano, Christopher Tiel, (cuarta) y 
Mario Kelly Jr. (fio) 

llegal ycu 
rijbewijs falsifica 

DIASABRA, un chauffeur a keda para di- 
lanti di Citgo Palm Beach. E chauffeur a duna 
polis un rijbewijs cu e mes a traha. E1 a duna 
su nomber como RM. E tabata tin un postura 
nervioso. 

Door di esaki a lanta e sospecho cu e chauffeur 
no tabata tin rijbewijs. RM tabata hunto cu e 
ocupante, e dama R., kende voluntariamente a 
bay warda di polis. R. no por a mustra ningun 
identificacion. A haci un control na warda pa 
haya e datonan corecto di RM. Na Warda nos 
Costa a bin resulta cu RM ta un ilegal kedando 
riba nos isla. RM y R. a wordo entrega na per- 
sonal di Warda nos Costa. 


Despues ta sigui “Camilo Muyale y su 32 Tropical”. 
Camilo Muyale despues di hopi aña ta bay presenta 
atrobe cu su arpa y grupo di 5 musico, bou direccion di 
Camilo mes, tocando arpa, cuarta, bajo y timbalete. 

Nan lo brinda e publico un variacion di cantica. Como 
cantante invita Jossy Broldce lo canta 2 cantica 
Pa clausura e concierto y corona e ambiente nos ta haya 
un presentacion di Nuevo Sabor Musical. 

Nuevo Sabro Musical ta consisti di 6 integrante:cu ta- 
bata integrante di diferente banda aki na Aruba y a di- 
cidi di bin hunto pa pone ambiente pa e publico, y awe 
pa nos. 

E concierto aki ta priminti di bira uno hopi varia y ani- 
ma, pues, reserva bo diadomingo mainta. 

Entrada ta gratis, pero manera semper ta pidi un contri- 
bucion boluntario den e caha di glas, pa nos por yuda 
nos hobennan talentoso. 

Sea asina bon di bini trempan, pa haya un bon luga pa 
sinta y pa no perde nada di e concierto aki. 

E concierto ta cuminsa 11.00 or en punto. 


Alarma bati pa menor 
di edad den bar 

DIASABRA, Central ta manda patruya na un bar na Noord, 
caminda cu menornan di edad tabata purba di cumpra alco- 
hol. Eynan a papia cu doño di e bar, lcende a declara cu ta 
trata aki di 3 hoben. Segun e dama, dos di e hobennan aki, ta 
clientenan fiho, pero awo nan a trece un hoben menor di edad 
cu nan. E por a describi solamente e paña di e hoben y no su 
caracteristicanan. Ta trata aki di un hoben bisti cu un tshirt 
blanco y un pechi riba cabes. Un di e otro hobennan tabata tin 
un tshirt color cora y pechi riba cabes. A controla pafo, pero 
no a topa cu nada particular. Central a wordo poni na altura. 
E dama a declara tambe cu el a scucha for di un cliente cu 3 
pa 4 dia pasa cu e hobennan aki a bay di paseo cu un arma di 
candela den nan poder. Riba e pregunta si el a yama polis riba 
e dia eynan, el a declara cu no y ta un cliente a bis’e ora cu e 
hobennan ya a bay caba. 

A keda deternnina cu Dechi Bislip ta e Rey di Djampou di Aruba 

Torneo di pesca riba Dia di Himno y Bandera cu mas di 600 kilo di pisca 

28 boto cu mas cu 80 participante a gara 300 kilo di djampou 



DIADOMINGO 18 di maart 2018 a tuma lugar e 
tradicional torneo di Pesca di Spaans Lagoen na ocasion 
di Himno y Bandera, unda e meta tabata pa determina e 
Rey di Djampou di Aruba. 

For di oranan di marduga a sali alrededor di 28 boto cu 
86 participante cu a inscribi. 

Durante di e dia festivo, na e centro situa na Spaans 
Lagoen, Pos Chikito, tabatin un dia di famia cu musica 
ambientoso y un bar y cushina bon surti. 

Pa 2’or di atardi ora e botonan a cuminsa drenta cu nan 
captura di dia, publico presente a gosa di e espectaculo 
di mira pisca fresco yega tera. 

A surgi un conmocion grandi na momento cu tur pre- 
sente a bosha pa purba cumpra e pisca cu a ser bendi na 
e sitio mes. 

EXITOSO TORNEO Y DIA DI FAMIA: 

Pa 4’or di atardi e pesahe a clausura y a pasa na conta- 
mento pa sa ken ta e Rey di Djampou di nos isla. Apesar 
di tabata un dia dificil pa loke ta condicion di lama cu 
biento fuerte y strom p’ariba, piscadonan a trece mas di 
600 kilo di pisca tera. Hopi conofes y picuda grandi por 
a ser mira, como tambe 300 kilo di djampou. Un logro 
pa cual sigur e piscadonan merece un elogio special 

MAYOR EHEMPLARNAN: 

Ganadornan pa mayor ehemplar a resulta como lo 
siguiente: 


E boto Corca di capitan Roberto Geerman a bay cu e 
Brasi di mas grandi, pisando 11.2 kilo. 

E boto Aruba Ariba di capitan Buchi Briesen a bay cu 
premio pa Pisca Cora mas grandi, cu un Savonechi cu a 
kibra e balansa na 8.9 kilo. 

E picuda di mas grandi a bay pa e boto Josy di capitan 
Ricardo “Ley” Croes cu a pisa 10.6 kilo. E boto Josy a 
bay tambe cu e premio pa mayor ehemplar di Conofes 
pisando 13.4 kilo, y cual ehemplar a bira tambe e pisca 
mas pisa di henter e torneo e aña alci. 

E mayor ehemplar Djampou Hala Geel a bay pa e boto 
Sienna di capitan Luis Rasmijn, cu a gara un Djampou 
Hala Geel di 10.1 IGlo. 

E premio mayor ehemplar Rab’I gay, ta un reto di e or- 
ganisacion Baranca, Boat and Fishing Aruba, cual ho- 
bennan ta pone 100 florin como premio disponibel pa e 
feliz ganador. 

E premio di Baranca, Boat and Fishing Aruba a bay pa e 
boto Pochito di Capitan Victor Carolina, cu a pisa 11.5 
kilo y cual ehemplar a bira tambe e djampou mas grandi 
di henter e torneo. 

MAYOR KILAHE OVERALL: 

Na di 3 lugar den total kilahe overall tabata e boto Aruba 
Ariba di Capitan Buchi Briesen cu 54.2 di pisca. Na di 
2 lugar total kilahe overall a lceda e boto Elizee di Capi- 
tan Mario “Dechi” Bislip. Na prome lugar total kilahe 
overall tabata pa e boto Pochito di Capitan Victor “ Vito” 
Carolina cu pisa un total di 87.1 kilo di pisca. 

Sigui na pagina 17 > 

REY DI DJAMPOU: 

Den e torneo pa determina Rey di Djampou, mas cu cla- 
ro ta e peso di djampou ta conta y un total di no menos 
cu 300 kilo di Djampou a keda gara. Na di 3 lugar, esta e 
prins chikito di djampou di Aruba, a keda capitan Rober- 
to Geerman di e boto Corca kende a laga pisa 38.5 kilo 
di Djampou. Na di 2 lugar, birando asina e Prins grandi 
di Djampou di Aruba, a keda capitan Buchi Briesen di 
e boto Aruba Ariba cu a pisa 40.5 kilo di djampou. E 
gran ganador di e atardi, kende a keda corona como Rey 
di Djampou di Aruba pa 2018, tabata Capitan Mario 
“Dechi” Bislip di e boto Elizee cu a hiba e number di 
team “Los Muertos” cu a pisa 56 lcilo total di djampou. 
Di e forma aki pa di 3 aña consecutivo awor, e corona ta 
cambia di doño. 

Na e occasion alci a honra 3 baluarte di piscamento, 
reconoci na Spaans Lagoen, pa nan aporte na piscamen- 
to. Prome pa ricibi su reconocimento tabata Tico de Mey 
kende su trayectoria largo a ser interumpi unicamente pa 
un salud poco fragil recientemente. 



Tambe a ricibi un plakaat mas palabra di elogio Bernardo 
“Soso” Paesch y Iby Paesch. Ambos piscado active di e 
centro kendenan ta pisca pa hopi aña na e centro. 

HOPI PREMIO: 

Na clausura di e atardi a rifa varios premio di Consuelo 
como tambe a rifa un ticlcet y weekend stay pa Curacao. 
Sr. John Laurence conocido portavoz di piscadonan di e 
centro a duna elogio na e organisadornan y a keda con- 
veni entre tur presente cu lo entrega denter di pronto 
un plakaat durante un evento festivo cu lo lceda anuncia 
denter di poco. 

GRADICIMENTO: 

Organisadornan ta contento cu e resultadonan di e tor- 
neo y ta gradici tur e patronisador, voluntario y traha- 
donan cu a yuda haci tur esaki posibel. Ta hopi tin y 
lo no kier lubida niun na e momentonan aki. Danki di 
curason na tur como tambe na tur e participantenan. 

Partido MEP un biaha mas a celebra 
Dia di Himno y Bandera na grandi 






DIASABRA mey anochi, e bandera mas grandi di 
Aruba a bay halto bou di e tononan glorioso di nos 
Himno Aruba Dushi Tera canta pa Grupo di Betico. 
Un cede di MEP completamente yen na unda simpati- 
santenan a celebra e momentonan special aki. 

Bou musica di Massive Brassband, un grupo di sim- 
patisante a marcha for di e Rotondo na Plaza Status 
Aparte na Santa Cruz cu e bandera di Aruba direc- 
cion Cede di MEP. Una bes cu a yega Cede di MEP, 
Sr.Harry Croes lcende ta esun encarga cu e proyecto 
aki a haci entrega di e bandera na Lider di MEP sra. 
Evelyn Wever-Croes. 

Siguientemente, a hisa e bandera di mas grandi di Aru- 
ba den presencia di candidatonan di MEP y un publico 
anima cantanto hunto nos Himno. 

Den su discurso e anochi aki, Lider di MEP a gradici 
tur esnan cu den pasado a lucha duro pa nos Himno 
y Bandera y a gradici tambe esnan cu awe ainda kier 
mantene esaki na grandi. A reflexiona riba con na aña 
1976 e prome biaha cu nos bandera a bay halto cu 
tawata casi bou menasa y clandestinamente muchanan 
di scol por a participa na e aubade sinembargo awe cu 
orguyo ta mira bek cu ta sin miedo esalci a tuma luga. 

Lider di MEP, riba e anochi exitoso aki, a felicita henter 
e pueblo di Aruba y a reflexiona riba e momentonan 
dificil cu Aruba ta pasando aden. Y a enfatisa cu e ta 
sigur cu Aruba lo sali afo mirando e stimacion cu nos 
tur tin pa nos dushi Aruba. 

DIADOMINGO ultimo a tuma lugar e Torneo di 
Pesca di Spaans Lagoen, cual tradicionalmente ta tuma 
lugar ariba nos Dia di Himno y Bandera. 

E torneo aki a conta cu un total di 28 boto y 86 partici- 
pante, cu sali bay pisca for di oranan di marduga. 

Un bunita iniciativa di parti di e organisadornan cu ta 
incentiva e cultura di pesca den nos localnan. 

E mandatario responsabel di e cartera di Sector Prima- 
rio, sr. Chris Romero, ta extende su palabranan di felici- 
tacion na tur esnan cu a hasi posibel e Torneo di Pesca 
Spaans Lagoen. For di e comision organisatorio, te na e 
participantenan, tur esnan cu a logra realisa un bunita 
evento familiar y cu ta representa dignamente nos cul- 
tura Arubiano, merece un distincion pa nan iniciativa y 
creatividad. 

Como un piscado su mes, Minister Romero ta sinti’e 
hopi orguyoso di tur esnan cu a hasi di e Torneo di Pesca 
Spaans Lagoen, uno grandi. 


Un alegria grandi pa Minister ora cu a mira e reconoce- 
mento cu a duna na e 3 baluartenan piscado, esta sr. Tico 
de Mey, sr. Bernardo “Soso” Paesch y sr. Iby Paesch. Tres 
cabayero cu un gran trayectorio den e mundo di pesca na 
Aruba, y cu sigur hopi di esnan mas hoben ta mira como 
ehempel pa sigui. 

Un felicitacion special ta bay pa: 

Dechi Bislip, cu ta e Rey di Djampou di Aruba. 

* Capitan Roberto Geerman, cu su tripulantenan cu 
a bay cu e Brasi di mas grandi. 

* Capitan Buchi Briesen, cu su tripulantenan cu a 
bay cu e premio di e Pisca Cora mas grandi. 

* Capitan Ricardo “Ley” Croes, cu su tripulantenan 
cu a bay cu e premionan di Picuda mas grandi y mayor 
ehemplar di Conofes. 

* Capitan Luis Rasmijn, cu su tripulantenan cu a bay 
cu e premio pa e mayor ehemplar di Djampou Hala Geel. 

* Capitan Victor Carolina, cu su tripulantenan cu a 
bay cu e premio pa mayor ehemplar Rab’i Gai. 

Analisis internacional: 

Syria, cu su "final di guera pero yen di peligronan y menasanan 

Skirbi pa Gregorio Wolff 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 19 Mar, 2018 EN TOT NADER ORDER 

22.74 

E situación di Geo-politica na mundo, awe 
na 2018 a bira hopi complica. 

Tuma tur e partinan di mundo unda tin guera 
existente of tencionnan politico, hopi ta tu- 
mando un rumbo cu mas problema. Algun ta 
mustra algo positvo, manera e caso di Korea. 
Pero nos tin cu wak of manera sa bisa “Duna 
tempo, tempo”. 

Den mi ultimo articulo ariba Syria mi a in- 
dica cu e guera ta yegando su final, pero cu 
tin dos lugar na unda e jihadistanan ainda 
ta hibando nan lucha contra e Gobierno di 
Syria. 

Mi a mustra ariba Iran, un aliado fuerte di 
Syria den e guera interno, contra e forsan- 
an apoya for di estranheria, specialemente 
Merca, otro paisnan di Nato y otro paisnan 
Arabe y Israel. 

Parce cu e paisnan di Nato y Israel no kier pa 
e conflicto aki termina y awor nan tin miras 
ariba Iran. 

Ultimo dianan ta bisto con Israel y Merca 
ta buscando tur motibo pa trece Iran den un 
guera, pero uzando territorio di Syria. Poco 
tempo pasa, Israel a uza e pretexto cu un 
drone di Iran lo a drente territorio di Israel, 
Israel a mustra videonan con nan a liquida 
un drone, pa después bay bombardea e base 
di Iran, segun Israel, for di unda e drone lo 
a Sali na Palmyra, cu ta lceda mas di 350 km 
for di frontera cu Israel. 

Iran a desmenti tur cos, alaves mustrando cu 
ta un locura pa laga un drone cubri e destan- 
cia ey. Durante e bombardeo varios avión di 
Israel a wordo alcansa cu misilnan anti-aereo 
di Syria, uzando e sistema anti-aircraft, uno 
mas sofestica actualmente, e S-400. Un avión 
a crash, pero a logra yega Israel. 

Esaki atrobe tabata motibo pa Israel cuminsa 
cu otro bombardeo, cu misil for di territorio 
di Libanon. Loke cu a capta hopi atención ta 


Sigui na pagina 21 > 

e hecho cu a deriba un avión mod- 
erno F-16. 

Den mesun siman, Merca hunto cu 
aliadonan di Nato ta bombardea 
e ehercito Syria ariba territorio di 
Syria, uzando e pretexto cu e mili- 
tarnan y milicianan di Syria a yega 
hopi cerca (500 m) di e aliadonan di 
Merca, SDF, den persecusion di mili- 
tantenan di ISIS. 

Merca ta bisa di a mata banda di 
100 militar entre nan Rusiano, mien- 
tras Syria ta menciona un cifra mas 
abao. Aki tambe tur cos ta sosodien- 
do ariba territorio di Syria, violando 
e soberania di e pais. Merca no tin 
un desicion di Conseho di Seguridad 
di Nacionnan Uni pa interveni mili- 
tarmente, tampoco tin un permiso di 
gobierno di Syria pa tin un ehercito 
na Syria. Pues Merca y otro paisnan 
di Nato, incluyendo Hulanda, cual- 
nan ta formando un alianza anti-Syr- 
ia, ta ilegalmente na Syria. 

Pues ta bisto cu awor cu e situación 
ta biranda basta serio. Syria e uni- 
co pais cu tin e derecho di defensa 
propio ariba su territorio segun tur 
tratadonan internacional. Pero Isra- 
el, Merca y paisnan di Nato ta kita 
e defensa propio di Syria y ta nan ta 
bisa di ta actua den defensa propio y 
atacando ehercito di Syria ariba ter- 
ritorio di Syria. 


Cos a boltea, e abusadornan ta kita 
bo derecho y ilegalmente ta duna nan 
mes e derecho alci, pa haci y deshaci. 
Tin tres interrogante of pregunta cu- 
alnan ta ser uza ultimo tempo palcico 
Merca, e paisnan di Nato y Israel no 
kier pa e guera na Syria termina. 
Prome, por bisa cu e rebeldenan 
modera of Jihadistanan of bandi- 
donan a ser derota. Pa e finaciador- 
nan, e paisnan di Nato, un derota 
ta deficil pa acepta y biba cu ne. Ta 
pesey awor ta militarnan di Nato y 
Israel mes ta e terroristanan ya cu 
nan ta den Syria, contra tur leynan 
internacional, esta nan ta ilegal y 
acerca nan ta cu accionnan militar 
contra Syria. 

Merca y e paisnan di Nato ta papia 
atrobe di Regime Change, esta nan 
kier core cu Assad. Nan no kier pa 
e pueblo di Syria mes dicidi pa nan 
mes. Tristo! 

Di dos, e región cu Merca, hunto cu e 
kurdonan di SDF tin ocupa ta rico na 
Petroli y gasnan natural. E rason mas 
importante pa ocupa Iralc na 2003 
y después Libya na 2011, ta petroli. 
Na prome instante, e argumento di 
Merca pa ta presente na Syria contra 
e deseo di e gobierno di Syria, tabata 
pa bringa contra IS (Islamic State). 
Islamic State a ser derota, pero e Mil- 
itarnan mericano no kier bandona 
Syria y e región unda nan ta, ta rico 


na Petroli y gasnan natural, pues tin 
un prijs económico hopi halto. 

Di tres, Iran, e enemigo nr 1 di Mer- 
ca for di 1979, ora cu Khomeiny a 
core cu e Shah di Persia (Iran) y a 
crea e Repulica Islamico di Iran, ta 
bolbe haya su atencion, specialmente 
awor cu Israel tambe ta considera 
Iran como nan enemigo nr 1. Pa loke 
ta Syria, nan pretexto ta cu e influ- 
encia di Iran den Syria ta demasiado 
y esakinan ta motibonan cu nan ta 
busca pretextonan pa uza accionnan 
militar contra Iran, pero ariba terri- 
torio di Syria 

Posicion di Tillerson 

Algun siman atras e Ministro di 
Asuntonan Exterior di Merca Tiller- 
son, a duna 3 motibo pakico Merca 
tin militarnan ariba teritorio di Syria. 
Prome pa bringa ISIS, mientras tur 
hende sa cu ya ISIS a ser derota. Se- 
gundo ta pa Regime Change, esta 
Assad, Presidente di Syria, mester 
bay pa bringa y elimina influencia di 
Iran, un postura soberbe y contra tur 
leynan internacional. 

Di tres ta cu mester mester libera 
Syria di Armanan di destrucción ma- 
sivo, cual ya na 2013/2014 a ser haci. 
Tur , segun Tillerson ta pa defende 
interés y seguridad di Merca. 


Arubianonan na Boneiro a celebra nan dia 



Arubianonan residencia na Bo- 
neiro a celebra nan Dia di Himno 
y Bandera, diadomingo na cas di 
Mario de Mey. 

Tabatin un ambiente ameno. A 
invita Boi Antoin pa papia riba 
e relacion entre Aruba y Boneiro. 
Fotonan ta duna un bista di e cel- 
ebracion na cas di Mario De Mey. 












22 


AWEMainta 


Diamars, 20 Maart 2018 


Mensahe na Michael Lampe di AVP: 

"Prome Minister no por entrega autonomia financiero na 
Hulanda, ya cu esaki a ser entrega caba dia 27 augustus 2015" 



AFKONDIGINGSBLAD 

VAN 

ARUBA 


LAN DSVERORDE NING van 31 augustus 2015 houdende tijdelijke regels met betrekking 
tot het onafhankelijke toezicht bij de totstandkoming en uitvoering van de begrotingen van 
het Land en daarmee samenhangende aangelegenheden (Landsverordening Aruba finan- 
cieel toezicht) 


Uitgegeven.l september 2015 

De minister van Justitie, 
A.L. Dowers 


Debenan 2009-2017 (xmin aa.) 


4195 



YA ta algun luna caba cu e makinaria di 
manipulacion di AVP ta den ful ehecu- 
cion y dia pa dia e partido aki kier sigui 
manipula mente di pueblo pa loke ta e 
situacion financiero desastroso cu nan a 
laga atras na final di 2017. Ta asina cu 
den un comunicado emiti pa sr. Michael 
Lampe, e parlamentario aki ta declara 
cu nos Prome Minister lo a entrega nos 
autonomia financiero na Hulanda. Pero 
ta con bo por entrega algo cu den pas- 
ado a ser entrega caba door di traicion 
di AVP? 

Deficitnan astronomico 

Ta bisto cu sr. Lampe ta hopi pober mes 
den su conocemento di historia di polit- 
ica, ya cu tabata hustamente su partido 
AVP cu dia 27 di augustus 2015 a vota 
den sala di Parlamento pa entrega nos 
autonomia financiero na Hulanda me- 
diante e ley di LAft. Y tur esaki debi cu 


Gabinete Eman desde cu nan a asumi 
poder na final di 2009 a crea recordnan 
di deficitnan hamas bisto den historia 
di Aruba, caminda por a mira cu na 
2010 e deficit tabata -188.6 miyon flo- 
rin, 2011: -325.2 miyon, 2012: -443.3 
miyon, 2013: -332.8 miyon y na 2014: 
-405.8 miyon florin, cual den total ta 
suma den e 5 añanan aki so na -1695.7 
miyon, pues 1.7 BIYON Florin! 

Ta pa motibo di e masacre den e defic- 
itnan ald cu Hulanda na 2014 a dicidi 
di gara Gabinete Eman na su strop cu 
un Aanwijzing y un KB, te cu esaki a 
conduci na e welga di hamber door di 
e lider di AVP, Mike Eman. Pero final- 
mente e ley di traicion di Laft cu seyo 
di Gabinete Eman a pasa toch den Par- 
lamento dia 27 augustus 2015. Anto ai- 
nda sr. Lampe tin e curashi di declara 
cu “durante e periodo di ocho aña di 
gobernacion di AVP, nunca nos pais a 
yega na rand di un crisis cu su autono- 
mia”. Increibel, e declaracion estupido 
aki! 

Manifestacion contra traicion 

Sr. Lampe, ta con ignorante bo por ta 
como parlamentario cu te cu awe bo no 
a ni ripara mes cu, debi na e votacion y 
traicion aki di bo partido AVP, un ola 
di disturbio a surgi dilanti di edificio di 
Parlamento e tempo ey? Gabinete Eman 
a manda Riot Comando contra e mani- 
festantenan y varios tabata e manifes- 
tantenan cu a bira victima di opresion y 
dictadura despues cu nan a haci uso di 
nan derecho fundamental di manifesta 
y mustra nan repudio pa e forma con 
nos autonomia financiero a ser traiciona 
door di AVP. 


Pues sr. Lampe, stop di grita y stop di fir- 
ma tur disparate cu bo amonan ta pone 
bo dilanti pa firma. Alavez lo ta bon pa 
bo busca copia di e Afkondigingsblad 
-firma pa bo colega Dowers - pa loke ta 
concerni e Landsverordening di dia 31 
di augustus 2015 y confirma pa bo mes 
kendenan ta e berdadero traidornan di 
nos autonomia financiero. 

Redoblacion debe nacional y interes 

Pero locual ta mas lamentabel ainda cu 
sr. Lampe no kier realisa den ki desgra- 
cia financiero su partido AVP a hinca 
nos pais aden. Tur e deficitnan acumula 
den 8 aña di tempo a conduci cu nos 
debe nacional a aumenta di 2.2 Biyon 
na 2009 te na 4.2 Biyon florin na 2017. 

Mas ainda sr. Lampe mester ta consci- 
ente cu e interes cu mester ser paga riba 
e megadebe aki a aumenta tambe di 116 
miyon na 2009 te na 216 miyon florin 
na 2017, danki na su partido AVP. Pero 
no ta solamente e interes astronomico 
aki mester ser paga tur aña, pero na 

2018 gobierno mester busca fondo adi- 
cional pa paga 66 miyon florin na e 
debe di e proyectonan PPP y cual suma 
lo aumenta te 81 miyon florin entrante 

2019 y durante 25 pa 30 aña largo. 

Pues na lugar cu sr. Lampe ta trece e sto- 
ria falso padilanti di cu nos Prome Min- 
ister lo entrega nos autonomia finan- 
ciero na Hulanda, e mester recapacita, 
busca informacion y datonan veridico 
y confirma pa su mes ta cual partido a 
causa henter e desaster financiero den 
e pais aki y cu a pone nos na rand di 
bancarota. 

SECUENCIA ROBES 


YA caba den su raport ’Prioridad di mane- 
ho pa gobernashon 2001-2005’, SER a 
menshona na 2001 tres tereno unda patro- 
nahe politico tawata causa asina hopi daño 
pa comunidad, cu a bira urgente pa inde- 
pendisa e entidadnan. Tawata trata di tur- 
ismo, telecomunicashon y servicio di post. 
Por ehempel, e acuerdo pa independisa e 
maneho di turismo cu a logra cu hopi es- 
fuerso, atrobe a pega den e arena politico 
partidista, cu e consecuencia cu e maneho 
a lceda paralisa pa motibo di finansas y falta 
di toma di decishon. E empresa monopo- 
lista SETAR tawata sufri hopi di patronahe 
politico. A pesar di invershon substancial 
den aparato moderno y aumento di person- 
al, e calidad a laga hopi di desea, servicio 
tawata abominabel y e gastonan di teleco- 
municashon mucho halto. 

Tambe na servicio di post a nombra per- 
sonal na escala grandi na unda calificashon 
di partido tawata mas importante cu califi- 
cashon di trabou. Consecuentemente, cali- 
dad di servicio di post a sufri masha hopi. 
Pesey tambe SER a afirma cu solamente 
den caso cu lo elimina patronahe politico, 
servicio di telecomunicashon y di post ya 
no lo sigui frustra, sino stimula e desaroyo 
economico di Aruba. Consecuentemente 
tambe a independisa WEB, mescos cu aero- 
puerto, servicio di Serlimar, y otro entidad 
di gobierno. Despues cu a reduci e influ- 
encia politico partidista, mayoria di e em- 
presanan concerni a cuminsa bira saludabel 
atrobe. 

Easy way out 

Asina mes e gobiernonan consecutivo a 
prueba di no a siña nada di e experencianan 
aki. A sigui practica patronahe politico, ad- 
ministrashon deficiente y proyecto dudoso 
den e departamentonan cu a resta. Conse- 
cuentemente e situashon financiero-eco- 
nomico di Pais Aruba a sigui deteriora di tal 
forma cu e calidad di servico en general a 
bay atras y cu a bira cada bes mas dificil pa 
cumpli cu e obligashonnan di pago. Y den 


situashon di crisis semper a busca entrada 
adishonal pa gobierno. Pa logra esey, au- 
mento di impuesto tawata un instrumento 
cu a uza cu hopi gratitud. 

Mientrastanto, pa motibo di maneho ex- 
tremadamente iresponsabel, e situashon 
financiero di Aruba a yega e bom absoluto. 
Mientrastanto nos debe ta monta na 90% 
di nos Producto Nashonal. Unicamente e 
pago anual di interes di Afl. 215 mion (Afl. 
600.000,- pa dia!) ya caba practicamente 
no por paga sin haci sacrificio grandi. Go- 
bierno literalmente ta blo bashi y -cu tur 
razon- ta man na cabes. Y atrobe e ta haci 
uzo di e instrumento tradishonal di medida 
pa aumenta entrada. Asina gradualmente 
lo elimina e descuento di gasolin y ta parce 
cu lo aumenta BBO te 6%. Esaki ta inacep- 
tabel! 

Pilder amargo 

Ya caba pa varios decada, tur instancia di 
conseho ta mustra riba e necesidad pa gobi- 
erno baha specialmente su gastonan di per- 
sonal. Riba dje a adverti seriamente riba e 
perdidanan gigantesco como consecuencia 
di e administrashon financiero deficiente y 
e sistema di impuesto anticua y di proyec- 
to dudoso. Tur esakinan en conhunto a/ta 
sigui conduci na gasto enorme y inecesario 
di gobierno. Anualmente ta trata di cente- 
nares di miyon florin. Ta EYNAN gobierno 
por haya e placa grandi. Y tanten cu to haci 
nada EYNAN, ta totalmente inaceptabel 
pa impone mas medida riba comunidad 
locual ta afecta economia y e poder finan- 
ciero di ciudadano mas ainda. Pasobra tur 
e personal di mas y tur e otro fayonan lo 
sigui absorba tur e entradanan extra nobo. 
Maske cuanto biaha lo ripiti esakinan. 
Speransa falso? 

E pregunta ta si e gobierno actual tin e cu- 
rashi pa di berdad corta su gastonan. Lo 
mester haci esey a base di su puntonan di 
programa mas importante, esta bon gober- 
nashon y integridad. Pero ya caba el a sem- 
bra duda pa motibo di nombrashon te asta 


25 coordinador pa ministro entre cual hopi 
familiar. Colmo den esaki ta nombrashon 
di 2 ruman muhe y un ruman homber cerca 
un solo ministro. Anke ta uza e argumento 
cu tin mester di hende di confiansa, esaki 
ta e miho manera pa sconde ‘maneho’ for 
di bista di comunidad y mantene tur infor- 
mashon secreto. Di e manera aki, transpar- 
encia ta bira un asunto di famia. 

Pone na orden 

Tog ta parce cu prome ministro mes no sol- 
amente ta conciente di seriedad di e situ- 
ashon, pero tambe tin un bista realistico 
di e perspectivanan pa Aruba. E1 a duna di 
conoce cu e no lo bringa un ‘aanwijzing’ di 
Hulanda pa cu finansas. Esey lo nifica cu 
Hulanda lo tuma over e administrashon fi- 
nanciero y cu e lo pone personal experto 
den e departamentonan. Esey ta hopi nece- 
sario. No solamente sa culpa Departamen- 
to di Finansas, pero tambe practicamente 
tur departamento di gobierno di un falta 
grandi di calidad di administrashon finan- 
ciero y control. Esey ta hiba na perdida sub- 
stancial di placa. Pues, un limpieza grandi 
ta hopi necesario. Y e pregunta grandi ta, si 
nos propio hendenan tin e capacidad y/of 
disponibilidad pa haci tal. 

Mescos ta conta pa e maneho di personal. 
Gobernante a prueba bes tras bes cu nan 
no tin e responsabilidad necesario p’esaki. 
Pesey tambe, despues cu a ehecuta concre- 
tamente un analisis di tarea nucleo (kern- 
takenanalyse), mester saca nombrashon, 
evaluashon y kitamento di personal cu un 
sistema salarial mas responsabel for di man 
di gobierno y delega esaki na un instancia 
profesional y independiente. 

Ademas mester pone un fin na e posibili- 
dadnan pa gobernante realisa proyecto du- 
doso cu por afecta salud di nos isla. Pone- 
mento di un moratorio pa mas hotel lo ta 
un bon prome paso den esaki. 

Solamente DESPUES di ehecuta tur esaki, 
gobierno por PENSA riba medida cu lo au- 
menta su entradanan anke por resulta cu 
nan no lo ta necesario mas! 

Armand Hessels 

Sbarro y Quiznos den ambiente Dia Nacional 

ORA cu ta yega celebracion di fechanan festivo local, 
no ta ciudadanonan so ta participa. A lceda demostra 
cu negoshinan, tanto di local como filialnan ta par- 
ticipa activamente den e celebracionnan aki. 

Un ehempel bibo di esaki tabata e celebracion ultimo 
di Aruba su Dia Nacional, esta Dia di Himno y Ban- 
dera. Sbarro y Quiznos, cu tin mas di un decada es- 
tableci na Aruba, a uni nan mes na e comunidad di 
Aruba pa demostra e amor patriotico pa e simbolonan 
nacional. 

Tanto empleadonan di Sbarro como Quiznos di aero- 
puerto y Palm Beach a bisti nan t-shirt di Dia di Him- 
no y Bandera y a atende clientenan cu e cordialidad 
cu ta caracteristico di e pueblo di Aruba, y cu riba e 
fecha alci mester resalta mas cu nunca pa loke Aruba 
ta conoci p’e. Tambe a probecha pa splica e turistanan 
cu tabatin pregunta un poco di e historia di Aruba, un 
pais chikito pero cu su propio simbolonan, algo cu e 
pueblo ta carga cu orguyo. Y esaki ta loke e personal 
di Sbarro y Quiznos a bolbe demostra na e bishitan- 
tenan di Aruba riba e dia special di 18 di maart, 

Aruba Bank contribuyendo cu eventonan cultural: 
Publico a disfruta di evento di avion 




TUR aña riba 18 di Maart, esta dia di Himno y 
Bandera, ARCC ta organisa nan evento di avion. 
Desde trempan amantenan di e competencia di avi- 
on a yega na Cascabel Airfield pa asina competi y 
mira diferente avion chikito. 

Tur hende presente a disfruta di e diferente evento 
di e avionnan, unda cu nan a mira e fun fly event, 
show di jet, show di avionnan di scala. Tambe nan 
a disfruta di e show di helicopter di remote control. 
Hunto cu e avionnan mas nobo, por a mira avion- 
nan antaño. E publico a admira esakinan y tabata 
saca potret di e avionnan aki cu tabata riba tereno. 

E evento tabata sumamente exitoso y bon bishita pa 
adulto y muchanan. E muchanan tabata feliz di a 
mira diferente avion, jet y helicopter. Aruba Bank un 
biaha mas a contribui na un di e eventonan cultural 
di Aruba riba nos dia nacional di Himno y Bandera. 

Focus ta celebra su 23 aniversario cu website nobo y moderno 


FOCUS 

REVISTA FOCUS a lansa su prome 
edicion dia 7 di april 1995 y esaki a sim- 
bolisa un simia, cu den transcurso di tem- 
po, a crece y trece su frutonan, cu amor, 
pasion, dedicacion, profesionalismo y 
sabiduria. Como e pionero awor Revista 
Focus cu inmenso satisfaccion ta lansa su 
website nobo, cu ta bay ofrece contenido 
online ademas di e revista. E meta tras 
di e website aki ta, pa crea un linlc tam- 
be entre e contenido di e revista y web- 
site di un forma creativo y interactivo. 
Den e Homepage ta mira primeramente 
un video di Osyth Henriquez, cu ta riba 
e portada di FOCUS pa e luna di maart 
y e ta comparti un mensahe special 
dedica na Aruba. Ta sigui despues News 
Flash cu e noticianan cu ta keda varia, 
pa asina mantene e usuarionan altanto 


di tur loke ta pasa den e mundo di moda, 
beyesa, salud, showbiz, trends y estilo 
di bida na Aruba y internacionalmente. 

Si tuma un ehempel manera den edicion 
di FOCUS di maart a ilustra e matrimo- 
nio di Albanuris y Jose Alberto, cu nan 
storia y e potretnan di nan ceremonia y 
recepcion. 

Riba e website por mira un otro serie di 
potret, cu no a sali den e revista y cu un 
video di nan dia special, cu esnan cu bay 
riba e website por disfruta di dje. 

E articulonan den e seccion di Salud & 
Dieta den e revista por mira con varios 
di nan riba e website tin un video mane- 
ra ‘E beneficionan pa haci planks’, unda 
ta mustra con ta logra ehercita y toni- 
fica varios parti di e curpa. Otro seccion 
popular cu por haya tambe ta Bida Real, 
Inbox, Paspoort y Topico. 

Dos make-up artists popular; Kassan- 


dra Suarez y Marta Collell nan canal di 
YouTube tambe ta visibel a traves di e 
website, unda nan ta comparti tips di 
makiyahe y estilo. 

Den transcurso di e 23 añanan di e re- 
vista, FOCUS a haci entrega anualmente 
di FOCUS Reconocimento y por mira 
belc na varios potret di hopi aña atras 
riba e website, mescos di e añanan cu a 
entrega e premio di FOCUS imagen. 

Den e seccion di video por mira dife- 
rente ‘behind the scenes’, cu ta varia 
for di photo shootings, evento como e 
imagennan masha tierno di e babynan 
Pampers. 

Cu e era digital FOCUS lo sigui desar- 
oya y esaki ta e comienso di mas proyec- 
to interesante na caminda. 

Un danki special ta bay na Leopold 
Lacle di Dotl Technologies y Jose An- 
gel Fajardo di Buenas Ideas Medios. Por 
bishita e website na www.focus.aw 


Servicio publico pa buskeda di un pushi perdi 



DIASABRA 17 di maart 

nos a perde Tuxie, nos one- 
eyed kitty den area di Kamay/ 
Palm Beach. E ta full preto y 
na su garganta/pecho e tin al- 
gun lana blanco, e ta poco yen 
y ‘fluffy’ yen di lana. 

Bo por a wak e eybanda? 

For di diasabra mainta e no a 
bin pa come, nos ta yamando e 
y nada, cana den bario yam’e y 
nos no ta hay’e y e ta haci nos 
hopi falta. 

E ta un pushi chikito y hopi 
lief. Si e ta na bo cas of bo a 
wak e, laga nos sa please. 
Danki di antemano. 

Lydia Kelly. 

594-4667. 

WW KIBRAHACfM 60' 


CIBC FirstCaribbean 
a duna un man na 
Club Kibrahacha 
60+ duranteAruba 

Doet 2018 


E accion boluntario mas grandi organisa den Reino 
Hulandes a uni miles di persona un biaha mas pa duna 
un man na hopi proyectonan necesario y en particular 
Club Kibrahacha 60 +. 

E localidad di e club ta provee e pensionadonan un luga 
unda cu nan por disfruta di bida y sintinan como parti 
di e comunidad. 




Durante Aruba Doet e personal di CIBC FirstCarib- 
bean, a duna un man na e club door di yuda mehora e 
cura dilanti di nan tereno. E personal di e banco a yuda 
door di haci e cura limpi y planta mas mata, y yuda verf 
un par di banki. E resultado di esaki ta, cu e miembro- 
nan por disfruta sinta riba e bankinan bou di e palonan 
durante e oranan di mainta of atardi. Tambe nan por 
disfruta di e cura nechi renoba ora di lesa un buki of 
participando den otro actividadnan pafo. 

E miembronan lo hunga un rol activo den e mantencion 
di e matanan planta ya cu nan lo por duna e matanan 
awa. Di e forma aki nan ta lceda activo y lo yuda nan pa 
mantene un bida mas saludabel, mientras cu nan por 
combersa cu otro miembronan di e club. 

E personal di CIBC FirstCaribbean a disfruta yudando 
e club ya cu pa e banco ta hopi importante pa ta envol- 
vi den e comunidad unda nan ta opera, esaki ta un di e 
puntonan primordial di e banco den nan alcance social 
corporativo. Tambe nan lcier felicita Aruba Doet pa or- 
ganisa un evento asina exitoso tur aña, como tambe e 
voluntarionan cu a participa ful rond di nos isla. 

Awe den Time Out Alberto Klaber ta conta nos lo ultimo di 
Henk Meijer y tamve di Brazil Taekwondo stg. no perde 



Xpresa bo mes 


Nos Arubiano mes tin cu Defende 
Nos Idiomo Papiamento 

Skirbi pa: Sweetheart Lady Esperanza/Sansha/Sasha Koolman 


Nos idioma Papiamento poco poco, ta 
bay perdi, pasobra nos mes ta uza mas 
otro idioma. Nos ta un Pais chikito, pero 
grandi di curason, y nos ta gusta duna 
balor na otro idioma y na otro cultura y 
custumbernan. 

Aprecia ta uno y duna balor ta otro, nos 
idioma ta masha bunita, na Corsou y 
Boneiro tambe ta papia Papiamento. 

Ora bo drenta un tienda of un pacus, 
mesora bo ta tende otro idioma! 

Mester pasa un ley, cu e doño di trabou 
mester instrui su trahadonan pa comu- 
nica cu e cliente prome na papiamento, 
anto si e cliente por ehempel ta un turis- 
ta cu ta papia ingles of spaño, e ora ey si 
e tin cu papia otro idioma 
Tin arubiano cu nan mes ta cuminsa pa- 
pia spaño of ingles, pa demostra asina 
cu nan si por domina otro idioma, nan 


no sa cu di e forma aki bo ta falta respet. 

Pa bo mesun idioma, a bira tempo cu 
tur esnan cu ta bin biba y traha na Aru- 
ba mester siña nos dushi idioma Papia- 
mento, e ta bira un bunita custumber y 
cu asina como stranhero bo ta mustra e 
respet pa e idioma Papiamento. 

Cu asina nos ta proteha nos dushi idi- 
oma Papiamento y nos bunita cultura. 
Podise mi lo haya comentario poco no 
mucho di gaba, negativo, pasobra mi lo 
ta contra otro idioma, cual no ta berdad. 
Mi mes a lanta cu un tanta di respet cu 
ta papia spaño so cu mi desde mi 8 aña 
di edad, awor mi tin 62. 

Y ainda mi Tanta di respet ta na bida cu 
su 85 aña, pero ta comprende bon, pero 
no kier papia Papiamento. E ta haya cu 
su spaño ta un idioma bunita y ta asina 
fiel na su idioma spaño, y mi ta respeta 
su opinion. Mi no tin nada contra otro 


idiomanan, manera ingles of spaño, nan 
ta internacional. 

Nos Arubianonan tin e bendicion y 
previlegio cu nos por domina 4 idioma, 
tin cu hasta 5 of 6. Nos ta inteligente y 
bendiciona. 

Ora cu nos Arubianonan bai Hulanda, 
por ehempel, nos tin cu papia Hulan- 
des. Of bay un otro Pais, nos tin cu pa- 
pia nan idioma y danki Dios cu nos por 
papia y skirbi. 

Ta p’esey e mester bira un ley na Aruba 
tur cu bin traha y biba aki riba nos du- 
shi baranca bendiciona, bay un curso di 
skirbi y papia nos dushi idioma Papia- 
mento. 

Ban stima, aprecia, cuida y proteha mas 
nos dushi idioma Papiamento. 

Nos cultura, y nos Aruba, cu Abba Tata 
duna nos e fortaleza y sabiduria, Amen. 

Den un wega amistoso di softball: 

Aruba Bank ta gana CMB 





DIASABRA atardi e elcipo di softball 
di Aruba Bank a topa cu ekipo di soft- 
ball di CMB na veld di Flatstone du- 
rante un wega amistoso. E wega tabata 
uno preta unda cu Aruba Bank a bay cu 
e victoria cu score di 13 - 12 . 

Ambos ekipo a conta cu un fanaticada 
grandi. E ekipo di Aruba Bank tabata 
forma dor di empleadonan mes. Nan ta 
topa otro regularmente pa train. Aruba 
Bank ta orguyoso di mira empleadonan 
haciendo deporte. Aruba Bank ta felici- 
ta su ekipo di softball cu e victoria! 

Riba nos dia nacional, nos ciclistanan a 
ompeti riba nos careteranan principal 

Deporte di ciclismo tambe a luci dia 1 8 di Maart cu participacion di mas cu 70 coredor 




RIBA nos dia nacional, deporte di ciclismo di ruta a 
hanja un tremendo acogida y a luci riba careteranan di 
Aruba cu e careda Clasico Himno y Bandera 18 Maart. 
Un peloton grandi di ciclista di ruta, cu participacion 
di coredornan di Corsou y Boneiro a sali for di Colony 
San Nicolas, bou guia di unidadnan motorisa di Polis, pa 
recore 95 KM di nos isla. 

Na momento cu e oficialnan di Aruba Wieler Bond 
(AWB) a duna inicio na e careda, e ciclistanan a ranca 
sali cu bon velocidad. Un grupo grandi di ciclista a forma 
e peloton cu a continua cu nan compentencia rumbo pa 
Arashi. E ciclistanan a wordo acompaña pa e “official 
LeadCar” di AWB enconhunto cu e unidad di motorcy- 
cle cu ta forma pa un grupo voluntario. E recorido di 95 
KM a hiba e ciclistanan pa promer biaha, pa pasa riba e 
green corridor ten a altura di e rotonde di aeropuerto. Di 
alci a bolbe pa Balashi pa asina desvia pa e careteranan di 
Santa Cruz y Jaburibari. 

A continua via Alto Vista y Turibana pa asina yega Arashi 
y bolbe bek via e mesun ruta pa culima riba Sero Colo- 
rado. Hopi tabata esnan cu a para banda di caminda pa 
presencia e careda cu a duna honor na nos dia Nacional. 



Mientras cu e adultonan ta competiendo, nos muchanan 
a keda den Colony pa asina nan tambe participa na un 
careda riba un ruta mas cortico diseña specialmente pa 
nan. 

Na final di e mainta a otorga e premionan na e ganador- 
nan. 

E ganadornan den diferente categoria pa e competencia 
di e Clasico Himno y Bandera ta como lo siguiente: 

CLASICO HIMNO Y BANDERA TOP 10 

1. Gyasi Sulvaran (Corsou) 

2. Victor Vrolijk 

3. Alceem Kock 

4. Jean Carlos Ras 

5. Reegel Winldaar 

6. Sean Toppenberg 

7. Imru Maduro 

8. Ruson Gonzalez 

9. Anthony Wilson 

10. Rodney Maduro 


Sigui na pagina 25 > 

GANADOR DEN CATEGORIA ADULTO 

Elite: Gyasi Sulvaran (Pedal Pushers Curacao) 

Junior: Akeem Kock, Velocity Cycling Team 

Pre-Junior: Joshua Krozendijk, Velocity Cycling Team 
Junior Wonten: Silviene Gonzalez, Velocity Cycling Team 
Elite Women: Elise Bossong, Tri Bike Team 
Master A: Ignar Bareño, Hubada Cycling Team 

Master B: Rodney Maduro, Team TechShack Aruba 

Master C: Gert van Vliet, Tri Bike Team Aruba 

MUCHA 

Kids Cat. 1 Boys: Xavian Rasmijn, Velocity Cycling Team 
Kids Cat. 3 Boys: Christiaan Jansen, Tri Bilce Team Kids 
Kids Cat. 3 Girls: Aleeza Semeleer, Power in Motion 
Kids Cat. 4 Girls: Rebecca Jansen, Tri Bike Team Kids 
Kids Cat. 4 Boys: Sean Walle, Velocity Cycling Team 


Aruba Wieler Bond ta gradici tur ciclista, adulto y mu- 
cha, tur e teamnan, miembronan di AWB, mayornan, 
coachnan y e comisarionan di careda. Esnan cu a encarga 
cu road safety: Wim Sommen cu a maneha e AWB of- 
ficial leadcar patrosina pa Print Media, Tri Bike y Tech- 
shaclc hunto cu KPA, y e Motor Unit forma pa motor- 
cycles, Imsam pa e ambulance y Frits como Paramedic. 
Un palabra di agradecimento na e negoshinan y e organ- 
isacion MotiVami cu a pone nan vehiculonan disponibel 
pa duna asistencia na e coredornan. E transportacion di 
bus pa e coredornan ta danki na AGW Tours. Un palabra 
di agradecimento pa e personal di DOW pa nan ayudo. 
E siguiente evento di AWB ta tuma lugar diasabra awo 
dia 24 maart, cu ta e careda di mountain bilce pa mucha, 
y diadomingo 25 maart pa aduto. Tambe AWB tin un 
bike tour pa henter famia. Pa mas informacion di e even- 
tonan di AWB, por mira e pagina di FaceBook, Aruba 
Wieler Bond. 

Premio Excelencia den Deporte ta publica 
lista di esnan cu a hasi entrega di nominadonan 

y ta extende fecha di entrega oficial 



DIABIERNA 16 di maart 18 tabata e ultimo dia pa 
e federacionnan manda tur formulario corespondiente e 
nominacion di e atleta cu mas a destaca den aña 2017. 
Manera a menciona den comunicado di prensa siman 
pasa, tabata tin basta interes y 14 federacion a oficial- 
mente manda nan nominadonan conforme e rekisitonan. 

E comision di PED kier a aplaudi e federacionnan cu a 
presenta nan nominadonan. Esaki sigur ta un muestra di 
aprecio, honor y sosten cu nan ta duna na nan atletanan 
y alabes esalci ta un forma di encurasha tur otro atleta- 
nan pa sigi hasi nan maximo esfuerso pa destaca y pa 
wordo nomina den futuro. 

E federacionnan cu a manda nominado ta lo sigiente: 
1 .Aruba Teakwondo Association 

2. Amateur Baseball Bond 

3. Aruba Amateur Weightlifting Association 

4. Arubaanse Zwembond 

5 .Aruba Triathlon Association 


ó.Federacion Gymnastico Aruba 

7. Aruba Table Tennis 

8. Aruba Chess Federacion 

9. Aruba Sailing Association 

10. Aruba Basketball Bond 
11 .Aruba Atletiek Bond 

12. Aruba Lawn Tennis Bond/Beachtennis 
13,Organisacion Caballista Arubano 
14.Aruba Wieler Bond. 

Na mes momento e comision di PED kier a anuncia fecha 
di extension pa locual ta trata entrega di tur formulario 
corespondiente pa cu nominacion di nan atleta. Pa esnan 
cu no a logra manda un nominado, lo por hasi esaki ai- 
nda no mas tarda cu diaranson awor 21 di maart 2018, 
12:00 PM na oficina di Stichting Sportsubsidie Aruba 
na Entertainment Center. Den transcurso di siman lo di- 
vulga mas informacion den desaroyo di e magno evento 
Premio Excelencia den Deporte. 

Pronostico di tempo 



Pronostico di tempo pa 
diamars 20 di maart 

Tempo lo ta levemente te parcialmente nubla y generalmente seco. Den marduga lo ta levemente te parcialmente 
nubla y sin awacero di importancia. 

Temperatura maximo lo ta 32 grado celsius y temperatura minimo na 26 grado celsius. 

Biento lo ta modera te basta fuerte for di direccion oost, cu forsa di 4 te 5 (20 te 39 km/ora, 11 te 21 nudo). Den 
dia biento lo ta fuerte te duro den rafaga, y cu forsa di 6 te 7 (40 te 61 km/ora, 22 te 33 nudo). 

Situacion general di tempo: 

No ta spera cambionan significante den e tipo di weer cu tin actualmente. Condicionan di tiki humedad den nivel- 
nan mas abou di atmosfera lo lceda mantene e weer generalmente seco durante e proximo 24 ora. 

Condicion di laman: 

Olanan di lama lo ta for di direccion oost cu haltura di 4 te localmente 7 pia. Olanan di mas halto lo ta na costanan 
oost, noord te noordwest di e isla. Ta sugeri ocupantenan di boto chikito pa procede cu cautela riba lama habri. 
Temperatura di superficie di laman lo ta na 25 grado celsius. 

Fenomenonan special: ningun 

Potencial di awacero pa proximo 24 ora: menos di 1 mm 

Registracion di temperatura (celsius) y awacero (mm) den ultimo 24 ora: 

Airport: max 31 / min 25 / 0.0 

Pronostico di tempo pa proximo dianan di siman: 

Levemente te parcialmente nubla y generalmente seco. Biento lo ta for di direccion oost y modera te basta fuerte. 
Den dia fuerte te duro den rafaga. 

Temperatura max/ min lo ta: 32/25. 

UNSEBAKO ta koperá ku Fundashon Prevenshon, 

ReMaUni i Ofisina di Ombudsman 


<£■> 


Çtfuncrd 


* Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Dios ta amor... y amor ta Dios, 
maske mi no ta na e mundo aki, 
tur dia lo mi ta banda di boso Curazon, 
mi por steuns di loke Señor ta hasi" 


Cu inmenso tristeza na nos curazon, nos ta 
anuncia cu ba bay laga nos inespera, nos mama, 
wela, cunja, ruman, tanta, amiga stima: 



Maria M Gomes 

Mihor conoci como"Dudu"of"Tanta Ija" 

*27 May 1941 - tl 5 Maart 2018 
Na nomber di su: 

Yiu nan: Melvin, ChikaTromp y famia 

Johnny, JoanneTromp y famia 
JoselitoTromp y Sra. Elsy y famia 
Vivian Tromp, Mike y famia 
Excasa: Jose ManesTromp y famia 
Carmen y Famia 
Liberato Geres Caba 
tTata Johannes Daniel Geerman 
tMama Seferina Gomes 

Rumanan: tLucianita "Chanita"Gomes y famia 
tDominico"Padu"y Greta Gomes y famia 
tAvelina"Belina"y Marco Geerman y famia 
Marta "Dinga"Gomes y famia 
tMargarita "Nini"y Monchi Angela y famia 
tModesto"Dada"y Esperanza y famia 
Nieta(o) nan stima: Richelline y Zion 

Kelvin Tromp y Liliana y famia 
Katheline Mendoza Tromp, Jose y famia 
ElizierTromp, Katherine yfamia 
Jonathan Tromp, Laura y famia 
Keila, Melverat &Taylor 
Sobrina(o) di cas: Adolf Gomes y famia 

Damian "Hoechi" Irene y famia 
Marie Geerman y famia 
Rosa del Lima"Chaba"y famia 
Sonia y Regina 
Hilda y Miriam 

Bon bisinja nan: Helena, Servacio y famia 

Jorge, Dora y famia 
Boei y famia 
Eric, Rosa y famia 
Betoy famia 
Ortencia y Delroy 
Mihor amiga nan di cas: 

Evelin Quandes, Mederica, Guirelmina Maduro, Maurice, 
Mienchi Pers, Chichi, Mama Dora, Alicia, Mena, 
Analisa.lmelday Oslin Quihada. 

Amiga di korsou : Yolanda Brandborg, 

Tanta y omo nan, primo y prima nan, sobrino y sobrina 
nan, comer y comper nan 

Demas famia: Gomes,Tromp, Slagt, Croes, Ramada, 
Geerman, Diaz, de Cuba, Zimmerman, Krozendijk, Dirksz, 
Henriquez, Donata, Angela, Ramirez, Maduro, Damian, 
Croeze, Werleman, v/d Biezen, Navas, Danje, Henricus, 
Rodriguez, Everon, Casares, Wernet, Perez, 
Boekhoudt,Peña,Franken,Kelly, Nicatia. 

Ta invita pa acto di entiero cual lo tuma lugar na Misa Sta 
Anna na Noord diamars 20 di maart 2018 di 2'or pa 4'or 
di atardi. Despues lo sali pa Santana Catolico na Noord. 

Oportunida pa condoleer lo ta na Aurora Funeral Home 
dialuna 19 di maart 2018 di 7'or pa 9'or di anochi. 

Disculpa nos si den nos tristesa nos por a lubida algun 
famia of conocir. 


peña, franken, kelly, nicatia 



RgJ 

'pUHenal dnematwuf, 

Cu m ana #44 ^ Te i: 586-4444 / 733-2906 

E: royalfuneralhome@hotmail.com / 593-0857 / 731-5847 

Gradicimento y Invitacion 

Pa medio di esaki famia Boekhout kier a gradici 
tur esnan cu na un manera of otro a duna nos 
sosten, consuelo y forsa durante e tempo dificil cu 
e fayecimento y despedida di nos defunto stima: 



Eusebio Boekhout 

Mihor conoci como:"Chebito" 

Un danki na un y tur cu a manda whatsapp, email 
of a hasi yamada telefonico. Un gradicimento ta 
bay na Royal Funeral Home, especialmente na 
Wilfred y Zulaika pa nan bon servicio. Un danki na 
Max Hassel pa e bunita canticanan y na Pastoor 
Jairo Maduro. Un gradicimento enorme ta bay na 
DorelisTromp Mujica y Gordon Tromp cu a yude 
durante su enfermedad. Na tur cu a duna nos 
sosten durante e dianan dificil na Sixta Kelly, 
Miriam Farro, FilomenaTromp, Mary-ann Farro, 
Militza Garcia y yiu, danki pa e sosten. 

Boso muestra di atencion tabata un gran Consuelo 
pa nos. 

Na mes momento nos ta invita famia, bisiña-, 
amigo- y conocirnan 

pa compaña nos na 3Santo Sacrificio di Misa 
diamars 20 di maart na Kapel di Alto Vista pa 5.30 
pm, diaranson 21 di maart y diabierna 23 di maart 
na misa Santa Anna na Noord pa 6.30. 

Boso presencia ta altamente aprecia. 



é córfltf J/ibfco 


Tel: 583-1400 FaX: 583-1444 


WILLEMSTAD - Fundashon UN- 
SEBAKO, e Union di Sentronan di 
bario di Korsou durante su mas resi- 
ente reunion di konseho di federashon 
djasabra 17 di mart ultimo a risibi 3 
konosido instansia di nos komunidat 
pa un presentashon. 

Ta trata di Fundashon Prevenshon, 
ReMaUni i Ofisina di Ombudsman 
kendenan tur 3 a aserká UNSEBAKO 
ku e petishon pa yega na un forma di 
koperashon lcu e organisashon mama di 
sentronan di bario di Kórsou esta UN- 
SEBAICO. 

IConforme e maneho di UNSEBAKO 
instansianan ku aserká UNSEBAKO ku 
tal petishon ta lceda invitá pa duna un 
presentashon na e sentronan di bario 
afiliá na UNSEBAKO despues di lcua e 
sentronan ta tuma un desishon riba un 
eventual forma di koperashon. 

E personanan ku a duna presentashon 
tabata sra. Louise Elstak di Fundashon 
Prevenshon, sra Mirugia Nowels di 
ReMaUni i sr. ICeursly Concencion 
Ombudsman di ICórsou. 

Husgando e reakshon di sentronan di 
bario presente, tur kos ta indiká ku nan 
lo yega na un bon forma di koperashon. 

Abusador i residivista di 52 aña 

Sekuestradó tin 42 luna pa pensa riba 
maldat ku ela hasi ku dos Venezolana 



WILLEMSTAD - E suidadano Richard Daal (56 aña) 
dia 23 di novémber 2017 a hunga ról di agente polisial 
kontra dos hende muhé venezolano pa obligá nan drenta 
su outo ku intenshon pa bai hasi sélcs lcu nan. Den sala di 
korte djabiérné ultimo (16 di mart) tabatin tratamentu 
di un kaso bastante pekuliar. 

E akusado Richard Daal, segun wes señora mr. Edelen- 
bos tabata hasié preguntanan slcérpi, a hañ’é ta rekonosé 
ku e tabatin e intenshon pa abuzá seksualmente di dos 
damanan venezolano lcu ela sekuestrá. E tabata sa ku tur 
dos tabata ilegal na Kórsou i despues di a para opservá i 
studia nan, ela aserká nan na bos haltu, gritando lcomo 
si fuera ta un agente polisial e ta. 

Richard Daal pa kuminsá a kana bai serka un shofur den 
un outo blanlcu, pidi esaki pa lag’é mira su papelnan di 
outo. Aki el a hasi esaki pa laga pasa komo si fuera ta un 
agente polisial e ta. 

Despues djei Richard Daal a bai dirékt riba e dos Vene- 
zolanonan Chacon Moreno (24 aña) i Freitez Moreno 
(16 aña), papia dos palabra ku nan, anto djei instrui nan 
pa drenta su outo patras. 

Ámbos porta patras Richard Daal a lólc “child lock” di 
manera ku e damanan no por a sali. Ademas Richard 
Daal a ranka nan tas ku 100 florin aden i telefon selular, 
kita for di nan. 

Segun Richard Daal ela kita nan propiedat pa evitá lcu 
nan por saka arma di kandela riba dje. 

Pero, lolce mesora a duna un impreshon hopi inkorekto 
ta e forma kon Richard Daal tabata grita e damanan, den 
kombinashon di e hecho ku mesora el a kuminsá pasa 
man riba nan partinan mas intimo, manera na pechu, 
riba bél di pia i hasta hinkando su man den karson. 

E dama menor di edat a kuminsá yora i a sigui hasi esei 
durante hinter e ruta. 

Richard Daal a kore bai bin lcu e outo sin por a haña un 
sitio adekuá pe por a kaba di kompletá su fechorianan. 


Wes a puntr’é kiko tabata su intenshon finalmente i el 
a rekonosé lcu e lo tabata lce tene relashon seksual ku 
ámbos dama, pasobra ela pensa ku ta prostituta nan ta. 
Asina ei el a hinka nan den e outo pa bai na un sitio ku 
nan, kaminda nan lo por a bebe of kome algu. 

E dos damanan aki sinembargo den oranan di mainta 
a subi kaya ku e intenshon pa lcana i rekreá den área di 
Sambil. Hecho ta ku Richard Daal, hasiendo uzo di un 
outo lcu el a hur, a apliká e astusia di personifika un 
agente polisial, di manera ku e por a sekuestrá nan. 

Na sierto momento e hómber aki a stashoná e outo ku e 
damanan aden dilanti di Felix Minimarket di manera ku 
via kámaranan ku tabata instalá na e sitio por a sigui tur 
su maniobranan i prinsipalmente su intentonan maligno. 

Richard Daal segun el a konta wes, a kore yega te rotónde 
di Zegu lcu e damanan sekuestrá den e outo i einan su 
plan a frakasá di manera ku finalmente e mester a laga 
e damanan bai, anto asina ei por a hasi denunsia kontra 
dje. 

Manisé (24 di novémber), Richard Daal a tuma e kurashi 
pa presentá na warda di polis pa konta un otro historia, 
pero entre tantu investigashonnan di polis tabata den 
un fase bastante avansá di manera ku debidamente nan 
tabata sa kilco a sosodé i asina ei Richard Daal no tabatin 
ningun chéns pa salba di e akusashonnan kontra dje. 

Richard Daal ya tin un pasado ku hustisia, komo tal ta 
trata aki di un residivista. 

Den sala di korte e akusado aki na sierto momento a hasi 
manera e ta yora i a bisa di tin hopi bérgwensa di loke 
el a hasi. Fiskal mr. R. Koert a pidi un kastigu di prizon 
di 48 luna inkondishonal pe i un periodo di prueba di 3 
aña. 

Wes señora Edelenbos sinembargo a yega na un kastigu 
di prizon di 42 luna di kua 6 luna kondishonal i un peri- 
odo di prueba di 3 aña i lcu lo e mester someté su mes na 
guia obligatorio di parti di Reclassering. 

"Not ready to wear" 


Unifórm pa empleadonan di APC a bira un débakel 


WILLEM STAD - Doño di un empresa lokal mester 
paga Fondo di Penshun Korsou un suma di 23.561,62 
florin pa unifórm chimbo lcu nan a entrega. 

Doño dje empresa ku ta kose unifórm pa empresanan lo- 
kal a hiba Algemeen Pensioenfonds Curacao dilanti wes 
pa reldama pago pa 17 sét di unifórm ku nan a kose pa 
APC pero a sali ku sentensia ku ta nán tin lcu paga APC 
bék e suma ku nan a haña kaba. 

E manera lcu wes mes a deskribi e unifórmnan chimbo 
despues di a mira e fotonan ta un deskripshon liriko. 

Ela konstatá ku e pañanan no tabata pas: sea e sét di 
karson ku lcamisa tabata muchu grandi of chikitu pa e 
empleado individual, e paña tabata skeef i kiel tabata 
muchu hanchu. 

Of e kamisanan tabatin manga muchu largu i e pianan di 
karson tabata lastra di largu ku nan tabata. 

Pa konvensé wes ku e sastre sea a kue midi bon pero a 
lcose malu of vise versa, APC a manda foto di tur e 17 
empleadonan ku e unifórm skeins-dwars na nan kurpa. 
Unilco manera pa resolve un situashon insólito asina ta- 
bata pa hiba e kaso korte ora diálogo a faya. 

Ora e sastreria a pérdé e kaso den promé instansia, nan 
a bai den apelashon pero no a yega masha leu. Wes a or- 
dená nan paga APC tur sén bék plus interes! 

Ta di imagina lcu e empleadonan lo a lceda manera paya- 
so na unifórm di sirko ku kamisa ku karson skeins-dwars 
na nan kurpa. 

E suseso aki a tuma lugá na aña 2015 pero ta awor numa 
e veredikto di Korte Komun di Hustisia a sali lcu e sastre 
mester paga APC bék mitar dje plaka ku nan a paga del- 
antá mas 3000 florin. 


E kontrat tabata pa denter di 10 siman despues di a kue 
midi, e sastreria lo a entregá e unifórmnan i APC a ku- 
minsa pa depositá 
20.561,62 florin ne sastre. 

Tur hende a bai pasa paña na ougustus di 2015 i despues 
a bai pas paña 4 biaha mas. 

Despues ku e sastreria a entregá e unifórmnan, APC a 
reldamá lcu nan ta una porkeria. 

Nan a keda di regla e asuntu pero finalmente APC a man- 
da bisa e sastreria lcu e unifórmnan no ta sirbi pa uso. 
No a kose nan segun diseño i no ta “ready to wear”. 

E sastreria no a reakshoná i APC a manda e unifórmnan 
bék riba kual e sastreria a hinka e kaso den man di abo- 
gado. 

APC a laga deurwaarder retorná e unifórmnan pero e 
sastreria a ninga di tuma nan. 

Enfin, a sigi un va-y-ven lcu no por a kondusi na nada i e 
sastreria a manda bisa APC pa paga saldo dje suma. 
Segun e sastreria a pretendé ku nan no a desviá dje 
midinan pero ta e empleadonan di APC a sea górda of 
baha di peso!! 

I den su opinion, no por tene e sastre responsabel pa 
esaki. 

Wes a husga lo siguiente: No tin diskushon lcu e sastreria 
a entregá e unifórmnan na tempu. 

Solamente nan tin e defektonan ya menshoná. 

Wes a rechasá e argumento dje sastreria integralmente 
ku te personal a górda óf baha di peso. 

Wes a konklui ku e sastre no a kumpli 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com jLf www.facebook.com/awemainta 583-1400 É 583-1444 

Selikor tambe ta aktivo den Operashon Siman Santu 2018 


WILLEMSTAD - Selilcor e aña aki tambe ta forma 
parti di e tim multidisiplinario enkargá ku Operashon 
Siman Santu. Ról di Selikor en partikular ta pa atendé 
prinsipalmente ku e gran kantidat di shushi ku aktividat- 
nan na nos playanan lo generá. Lo hasi esalci dor di subi 
e frekuensia di relcohé shushi. 

Ya pa algun aña Selikor a bin ta duna su aporte na Op- 
erashon Siman Santu, ku pa aña 2018 ta enkabesá pa 
Ministerio di Salubridat, Medioambiente i Naturalesa. 
Meta di e operashon alci ta pa garantisá seguridat i trank- 
ilidat pa nos mes hendenan i pa turistanan ku ta bishitá 
nos playanan durante e wilcént Santu. Den e fin di siman 
di fiesta ald e asistensia na playanan publiko ta subi kon- 
siderabelmente i lcu esalci e retonan pa orden publiko, 
seguridat, promé asistensia, limpiesa, higiena, i estado di 
nos kareteranan ta oumentá. Pa e motibu aki diferente 
organisashon gubernamental i no gubernamental a pone 
kabesnan huntu i kordiná trabounan ku otro pa e wilcént 
Santu kana sin suseso lamentabel. 


Pa loke ta trata e tareanan di Selikor, komo parti di e 
totalidat, lo bai subi e frekuensia pa rekohé shushi na 
diferente playa. Lo pasa na e playanan pa hasi e kóntein- 
ernan bashi riba djasabra 31 di mart, djaluna 2 di aprel i 
djamars 3 di aprel. 

Banda di e rekohementu di shushi, Ministerio di Salub- 
ridat, Medioambiente i Naturalesa a sóru pa Selikor por 
pone tualét portátil na algun playa. Selikor lo sóru pa 
limpia e tualétnan ald riba djasabra 31 di mart i djadum- 
ingu 1 di aprel. 

Un suplika ta bai na e publiko ku ta bishitá nos playanan 
pa sali kas ku saku di shushi, benta tur shushi den saku i 
na final depositá e salcu den un kónteiner di shushi na e 
playa. Evitá di benta shushi riba óf banda di e kónteiner. 
E shushi lcu bo produsi ta di bo i ta na abo pa atendé 
di forma korekto kuné. Ta nos tur su responsabilidat pa 
mantené nos playanan publiko limpi i komo bon sui- 
dadano ta kada un di nos tin un ról den esaki. Laga nos 
ban asumi nos ról...pasó t’asina ta hende. 


Hende ku no ta komisario mas te ainda te registrá na Kámara 


WILLEMSTAD - Ta parse ku no tin muchu diferensia 
den nivel di efisiensia i profeshonalismo den e aparato 
gubernamental i kompanianan di gobiernu. 

Un opservashon ku ta manera aboná den e komentari- 
onan di Konsehero Mayó di gobiernu ora tin iu duna 
rekomendashon pa nombra dirketor i komisarionan, ta 
kada bes ta resultá lcu no ta tene e registro di komisario 
al dia na Kámara di Komersio. 

Ultimo kaso ta e registro di CDM Holding kaminda mes- 
ter nombra un komisario nobo i den e papeleo lcu Kon- 
sehero Mayó a haña pa kontrolá ta sali na lda ku te ainda 
tin hende registrá lcu masha dia no ta komisario mas. 
Konsehero Mayó a hasi un opservashon severo riba e mal 
práktika aki indikando lcu ora un miembro su periodo 
a pasa, mester skrap su nómbmer for di registro di Ká- 
mara di Komersio. 


Esaki ta tarea di no solamente e direktor pero di komisa- 
rionan tambe pa kontrolá lcu ta registrá i skrap komisario 
for di registro di Kámara di Komersio. 

Komisarionan tin un tarea di supervishon i esaki ta parti 
di nan tarea pa supervisá lcu e direktor ta hasi su trabou 
manera debe ser. 

Otro lcos ku Konsehero Mayó a reldamá ta ku e perfil spe- 
sifiko pa e varios komisarionan no ta adaptá di akuerdo 
ku e rekomendashon k a hasi pa speshalmente e miem- 
bronan na CDM Holding. 

Ainda tin chéns pa inkorporá nan den statut dje kompa- 
nia pero esald ta tarea di gobiernu komo akshonista. 

Pa un proksimo biaha Konsehero Mayó ta pidi gobiernu 
pa por fabor aportá e argumentonan paldlco ta postulá 
un kandidato i den ki funshon. 

Paisnan ABC i islanan ulandes den Karibe a firma akuerdo 



WILLEMSTAD - Djabiérné 16 di mart ultimo Dutch 
Caribbean Chamber of Commerce and Industry, Ernst & 
Young i Gobiérnu di Kórsou a firma akuerdo di koperashon 
importante pa trese mas interkambio komersial entre i isla- 
nan Hulandes Karibense. 

E desaster natural ku a tuma lugá na islanan ariba a forma 
e base pa e koperashon. Entre 17 i 20 di Mart ta tuma lugá 
un interkambio entre empresanan di sektor privá di e islanan 


Hulandes. 

Esei ta pa wak kon huntu por yuda buta Sint Maarten bek 
riba pia ekonómikamente. 

Mas ku 100 kompania a interkambiá di idea i a sera kop- 
erashon pa loke ta trata inovashon, stimulashon di talento, 
edukashon i emprsariado pa oumenta e interkambio komer- 
sial entre e islanan. 

E MOU ku a firma djabiérné ta menshoná ku partidonan lo 
sigui interkambiá ekspertisio. 

I idea ta gobiérnu di e otro islanan tambe firma i forma parti 
di e akuerdo. 

Dutch Caribbean Chamber of Commerce (DCCC) ta un or- 
ganisashon ku ta konsisti di e lcámara di komersio nan di 
kada isla. E potret ta mustra na momentu ku Minister Presi- 
dente Eugene Rhuggenaath, señor Erick Van Eps di Ernst & 
Young i señor Billy Jonckheer presidente di DCCC. 


Awor si nan ta kla ku hospital 

SEH0S ta haña sén pa paga debe pero no ta paga penshonadonan 


WILLEM STAD - E aktivo aktivista 
pa derecho di penshonadonan di Sehos. 
Felix Pinedo, awor si ta haña ku pensho- 
nadonan of por lo menos su persona, ta 
ldá lcu hospital i ta akshon duru mester 
tuma. Tantu tempu ela sldama manera 
‘...alma malu den desierto....’ pero a 
yega tempu pa tuma medida drástiko 
kontra Sehos. 

Sehos ta biba praktikamente tur dia di 
aña den estado di bankarota pero sem- 
per ta sali un salvador na ultimo mo- 
mento pa yena e tanki ku okslgeno. 
Algun aña pasá ku Sehos tabata na rant 
di abismo Banko Maduro a aliviá e situ- 
ashon ku un fiansa di 10 mion florin. 
Un komishon konsistiendo di difuntu 
‘Paps’ Capriles, Charlie Gomes Casseres, 
Daphne Kibbelaar i Felix Pinedo i CBV 
mester a supervisá maneho finansiero di 
Sehos. 


A tene un reunion i e kaso a kaba na 
aros i koko pasobra unabes ku Sehos ta- 
batin e plaka, nan a pensa ‘hebbes’ i a 
torpediá e asuntu. 

Na 2007 Sehos a bolbe haña un fiansa 
di 70 mion florin serka bankonan lokal. 
Nan lo a usa e plaka pa paga debe pero 
no a konsiderá e debe na trahadó i pen- 
shonadonan. 

Te ku dia di awe Sehos debe su penshon- 
adonan hopi mion florin na Felix Pinedo 
tin e debenan aki metikulosamente reg- 
istrá i a manda nan pa erensha i Komis- 
hon di Supervishon di Sehos, sindikato 
i asosiashon di penshonadonan. 

Añanan largu a manda karta pa Sehos pa 
paga nan debe pero no a haña reakshon. 
Na 2014/2015 Sehos a pidi un kredito 
transitorio i a pone komo kondishon ku 
ta nombra un gerente di transishon i su- 
pervisá transishon pe hospital nobo. 


Kiko Javier Hérnandez a hasi? Ela bai di 
akuerdo pa nombra señora Elisa Carter 
pagando e señora un salario di 35.000 
florin pa luna. Pero te ku awe Pinedo no 
a mira ningun reportahe of akshon ku e 
señora a logra. E no sa si e señora tei i 
ken ta page. E aktual direktor di Sehos 
a pidi parlamento pa subi e presupuesto 
ku ta duna Sehos pero te ainda Pinedo 
no a tende ku den esaki tin sén pa paga 
penshonadonan. 

E plaka di más ku Sehos a retené ta la- 
dronisia i mientras ta paga sumanan 
eksorbitante na konsehero no ta papia 
riba pago na esnan ku tin derechi riba 
nan sén. 

Awor ta basta: penshonado no por wél- 
ga pero Sehos ta obligá nan di tuma 
medida nan ekstremo i Pinedo ta spera 
riba apoyo dje mayoria silensioso ora e 
momento yega. 












Diamars, 20 Maart 2018 


AWEMainta 


39 


Corsou 

Segun desishon di Korte 

Wes a skrap enfermera for di téstamént di pashént 



WILLEMSTAD - Lei no ta pérmiti pa un persona sea 
enfermera profeshonal of laiko ku ta kuida un hende di edat 
avansá, haña parti di herensia dje pashént dia e fayesé. 

Ni maske e ta menshoná den e téstamént. 

Resientemente wes mr. De Kort a dikta veredikto den un kaso 
kaminda un enfermera ku a kuida un señora di edat mayor te 
dia ela muri na edat di 86 aña. 

Den un époka anterior e señora a laga notario Kleinmoedig 
traha su téstamént pero despues ela laga kambia e téstamént 
i a nombra e enfermera komo uniko benefisiario. 

Un sobrino di e señora a reldamá esaki den korte. 

E herensia den e kaso al<d ta un kas ku bal dos pa tresshen mil 
florin. E difuntu no tabatin yu pero na aprel di 2012 - aña 
den kual su esposo a fayesé - ela traha un téstamént nomb- 
rando e shon ku a kuid’é komo heredero. 

Kuater aña despues e señora a laga traha órdu téstamént i a 
nombra un sobrino di su kasá difuntu komo heredero. 

E sobrino a biba fo’i tempu ku e tabatin 7 te ku su 14 aña 
serlca e pareha di edat mayor. 


Ela demandá yu muhé di un prima kuñá dje difuntu. Un 
poko kompliká pero segun regla. E tambe a biba ultimo aña 
di bida dje ansiana serka dje na kas. 

E sobrino ta haña ku e no por laga e kas pa otro hende i 
ku e di dos téstamént no ta válido pasobra e señora tabata 
demente i e subrina a probechá di esaki pa laga kambia e 
téstamént promé ku ela muri. 

Ideal lo tabata si a pone e señora grandi bou di kuratela pero 
esei no tabata nesesario pasobra e subrina a bai biba serka dje 
pa kuid’é. 

E sobrino ta insisti ku e ansiana no tabata na su tinu pero den 
un kondishon di “compos mentis”. 

Ademas e sobrino a argumentá ku e subrina dje homber di- 
funtu no por ta heredero pasobra e tabata su enfermera i 
pa lei un enfermera no por heredá propiedat i kapital di un 
difuntu ku nan a kuida. 

Ademas tin indikashon ku a probecha dje situashon ku e 
shon no tabata bon na tinu promé ku ela muri. 

I den esaki wes Maurice de Korte a duna e sobrino rason. 


Falta un so mas pa nombra: 

Eksperto tekniko Melvin Daal a bai forma parti di komisar ado di CDM 


WILLEMSTAD - Gobiernu tin intenshon pa nombra 
señor Melvin Daal komo komisario den direktiva di CDM 
Holding N.Y 

Señor Melvin Daal ta bira komisario eksperto tekniko. 

Den promé instansha e minister responsabel pe kompania a 
lubidá di apuntá na Konsehero Mayó ta den ki kalidat e ta 
bira komisario. 

Hunta di komisario di CDM Holding mester konsisti di sinku 
persona kualnan ta eksperto finansiero, eksperto huridiko, 
eksperto telcniko (2) i un komisario general. 

Tin dos komisario eksperto tekniko pasobra a eliminá e fun- 
shon di komisario spesialisá den maneho di personal (Hu- 
man Relations). 

Ne momentonan aki CDM Holding tin tres komisario so 
siendo ku por tin hasta 7 komisario. 


Na februari señor A. Pasial mester a baha i aktualmente e 
komisariado ta konsisti di señores Wanga, Leo Rigaud i K.E. 
Lopez. Señor Wanga ta nombrá pa un periodo te séptémber 
2021 i e dos otronan nan periodo ta kaba na mei 2020. 

Pa yena e vasio di komisario eksperto finansiero por enkargá 
Leo Rigaud kende tin eksperensia bankario mientras ku se- 
ñor Lopez ta eksperto teloriko. 

Señor Daal ta drenta komo eksperto tekniko tambe pero esei 
no ta problema i falta un hende mas pa nombra korno eksper- 
to huridiko. 

Daal ta eksperto riba tereno di informatika empresarial i 
tin preparashon na nivel di HBO ademas ku ela traha komo 
telcniko na Refineria Isla. E tabata komisario na Curoil i ma- 
sha importante, ela sigi e kurso di Corporate Governance. 
Por lo tantu Konsehero Mayó no tin opheshon kontra nom- 
bramentu di señor Daal. 

Presentashon fuerte di 


_ Corsou 

Kórsou na Seatrade 



WILLEMSTAD - Ya mas ku un dékada Curaçao Ports 
Authority (CPA) ta partisipá kontinuamente na e lcon- 
ferensia di Seatrade Cruise Global pa promové e sektor 
krusero na Kórsou. 

Seatrade Cruise Global ta e eksibishon i konferensia lider 
internashonal pa e industria krusero, tresiendo huntu e 
kumpradó i suministradónan durante un siman pa forma 
nétwérk, sera dil, inovashon i edukashon. 

Seatrade Cruise Global 2018 a yama bonbini na mas ku 
11.000 profeshonal krusero. Durante e Expo 2018 na 
Fort Lauderdale, Kórsou a partisipá ku un kantidat di 
instansia lcu tin interes den esaki, entre nan CPA, CTB, 
Kámara di Komérsio di Kórsou, Funbini, SEL Maduro, 
DijkTransport, Fiesta Tours, Curaçao Seaquarium Groep, 
Curoil i Atlantis. 


Mundialmente e industria krusero ta keda krese i e ten- 
densia general ta un sheft pa e barkunan mas grandi. E 
forma lcu a risibi Kórsou tabata positivo, spesialmente en 
bista di finalisashon di e Pir Tula kaminda barkunan di 
Oasis Class por mara lolce tin benefisio grandi i ta brinda 
fleksibilidat pa loke ta volumen i planifikashon di e li- 
ñanan krusero. Ya por mira e resultadonan. Kórsou ta an- 
tisipá pa atraé na 2018 un kantidat rékórt di alrededor di 
700.000 pasahero krusero. Pa mantené lcu bishitantenan 
ta gosa di un eksperensia estupendo pa loke ta servisio, 
gira i atrakshonnan, CPA ta kontinuá lcu e siguiente fase 
di desaroyo di e fasilidatnan di terminal krusero pa por 
ta sigur lcu e eksperensia di e bishitantenan ta optimal i 
agradabel. 

Curaçao Ports Authority ta felisitá tur esnan lcu interes 
den e sektor krusero i komunidat pa e tremendo pre- 
sentashon na e 2018 Seatrade Cruise Global Expo. 


Detenshon di dos sospechoso relashonó ku menasa i Lei di Arma i Opio 


DJABIÉRNÉ 16 di mart 2018, alrededor di 08.25 or, 
Polis a tene entrada hudisial na un kas den área di Buena 
Vista. E entrada ta en konekshon ku un lceho di menasa 
ku a tuma lugá dia 16 di februari 2018. Riba e dia enk- 
estion dos (2) hómber ku ta famia di e dama a menas’é. 

Na e kas ariba menshoná polis a haña i konfiská: 

• un tas di hende hómber ku plaka késh, 

• un (1) revólver di kaliber 38, 

• sinku (5) bala skérpi, 

• un (1) tas di hende hómber ku sakunan chikitu di 
mariwana i kokaina. 


Na e sitio polis a detené dos (2) hómber komo sospecho- 
so di menasa i violashon di lei di 
Arma i Opio. 

Ta trata di e hómbernan: 

1. R.G.M. nasé na Kórsou, 17 aña di edat; 

2. R.K.G.M. nasé na Kórsou, 19 aña di edat. 

A hiba ámbos sospechoso departamento di Reshérshi 
(WC) kaminda a presentá nan dilanti un Fiskal Oulcsil- 
iar ku a ordená nan enkarselashon pendiente mas inves- 
tigashon. 

Sinti bon, mustra bon 


Mix un tiki salo cu azeta di olijfi y lo 
bo no sinti dolor pa e siguiente 5 aña 





E real y mahos berdad ta cu mayoria persona lo bay cum- 
pra y uza medicamentonan prescribi pa dokter, cualkier 
momento cu nan sinti dolor of cualkier otro problema di 
salud. 

Esey no ta algo bon pasobra e uzo di medicamento sem- 
per lo tin su efecto negativo den nos salud. 
Alternativanan natural semper lo mester ta bo prome op- 
cion. Y e mihor parti di e alternativanan aki ta cu mayor- 
ia biaha nan lo dunabo e mesun efecto (tin biaha mihor) 
y sin efectonan secundario. 

Por ehempel: si bo ta sufriendo di osteocondrosis na bo 
nek, algo cu ta realmente doloroso y frustante pa sinti, 
bo lo por trata e dolor aki cu e remedi casero efectivo aki, 
na lugar di uza medicamentonan. 

E remedi casero aki ta hopi simpel y facil pa traha. Bo tin 
di simplemente sigui e instruccionnan aki. 


Lo bo bay tin mester di e siguiente ingredientenan: 

10 cuchara di salo 

20 cuchara di azeta di olijfi of di zonnebloem 

Instruccion: 

Esaki ta loke bo mester hasi; simplemente mix e ingredi- 
entenan den un baki di glas. Sera e baki bon y lag’e para 
pa 2 dia. Despues di 2 dia bo remedi ta cla pa uza. 

Con pa uz’e: 

Bo tin di simplemente aplica e remedi na e area afecta, 
parti mainta net despues cu bo a lanta fo’i soño. Hasi 
esaki na manera di massage. 

Nota: prome, bo por cuminsa cu 2-3 minuut, y despues 
gradualmente aumenta e tempo di massage. Expertonan 
medico ta bisa cu 20 minuut ta mas cu suficiente pa e 
fase di massage. 

Na final, hasi e area limpi cu serbete muha. Tene cuidou 
si bo ripara cu bo cuero a irita, e ora lo bo mester uza 
poco baby powder pa e yudabo alivia e area. 

Internacional 


Venezuela ta denuncia cu avion militar di 
Merca cu a sali for di Corsou a viola su espacio aereo 

E avion, segun e Gobierno Venezolano, tabatin Bogota como destino 



E Gobierno di venezuela a denuncia 
ayera cu e Forsa Aereo Mericano a 
viola nan espacio aereo fin di siman 
tras di lomba, sin a informa e autori- 
dadnan aereo local. 

“Diasabra a lceda detecta un avion 
Boeing C17 di e Forsa Aereo Merica- 
no, cu a sali for di Hato, aya na Cor- 
sou (...). E1 a viola e espacio aereo 
Venezolano”, tabata palabranan di e 
Minister di Defensa, general Vladi- 
mir Padrino Lopez, den un acto ofi- 
cial. 

Segun Padrino, e avion tabatin Bogo- 
ta, e capital di Colombia, como des- 
tino final. 

E mandatario a sigura cu ta trata di 
e di dos biaha den dos aña cu avion 
militar Mericano ta “viola e espacio 


aereo di laman teritorial cu ta genera 
den e archipielago di Los Monjes”, 
den laman Caribe, como 40 kilome- 
ter leu for di estado Zulia. 

“Nos ta haciendo un yamado na e 
autoridadnan Mericano pa respeta 
e procedimentonan aeronautico in- 
ternacional”, Padrino a bisa den un 
discurso na Fuerte Tiuna, e principal 
instalacion militar na Caracas. 

Na mei 2016, e Presidente Nicolas 
Maduro a denuncia cu un avión mili- 
tar Mericano a incursiona den e es- 
pacio aereo Venezolano den “labor di 
spionahe”. 

Un vocero di Pentagon, e Capitan 
Jeff Davis, a nenga tal acusacion e 
tempo ey. 


“Nos avion mas sercano na Venezuela 
tabata den espacio aereo internacio- 
nal, como 100 miya (160 kilometer) 
leu di e teritorio Venezolano“, tabata 
declaracion di Davis na AFP. 

E señalamento di Padrino ta coincidi 
cu sancionnan nobo imponi dor di 
Merca contra funcionarionan Vene- 
zolano, como tambe un prohibicion 
contra e petro, cripto currency cu a 
keda presenta dor di Caracas pa pur- 
ba solventa nan problemanan finan- 
ciero. 

Merca y Venezuela, ta den un rela- 
cion bilateral bastante conflictivo cu 
ta carece di Embahador na ambos 
pais for di 2010. 

Internacional 

E actris di Sex AnD The City, 

Cynthia Nixon, ta anuncia su 
candidatura pa Gobernador di new York 




E actris y activista Cynthia Nixon, conoci pa su rol den e 
serie ‘Sex and The City’, a anuncia ayera su intencion di 
presenta den e eleccion pa Gobernador di e estado di New 
York. 

“Mi stima New York y awe mi ta anuncia mi candidatura 
pa Gobernador”, Nixon, di 51 aña, a publica riba su Twit- 
ter. 

Cynthia Nixon lo tin di bay enfrenta e actual Gobernador 
di New York, Andrew M. Cuomo, un bataya cu lo wordo 
dicidi den e primarionan democratico premira pa tuma 
lugar aki seis luna, esta dia 13 di september, y eleccion mes 
pa Gobernador lo tuma lugar dia 6 di november proximo. 

